D'acord amb la definició donada per la Llei 10/2015, de 19 de juny, de formació i qualificació professionals, la formació professional per a l'ocupació és el conjunt d'accions formatives que es desenvolupen en l'àmbit laboral, que tenen com a finalitat millorar la qualificació professional i la capacitat d'inserció o reinserció laboral per mitjà de la consecució i el perfeccionament de les competències professionals
Al seu torn, el Decret 182/2010, de 23 de novembre, d'ordenació de la formació professional per a l'ocupació de Catalunya, defineix la formació professional per a l'ocupació com un dels subsistemes de formació professional, integrat pel conjunt d'instruments i accions que tenen per objecte impulsar i estendre entre les empreses i les persones treballadores, tant desocupades com ocupades, una formació que respongui a les seves necessitats de qualificació i competitivitat i contribueixi al desenvolupament econòmic i a la cohesió social.
Aquest Decret regula les iniciatives de formació i distingeix entre la formació de demanda i la formació d'oferta, aquesta última destinada a la qualificació i a la requalificació de les persones treballadores, ocupades i desocupades, mitjançant diversos instruments: plans de formació adreçats prioritàriament a persones treballadores ocupades, accions formatives adreçades prioritàriament a persones treballadores desocupades, programes específics, amb la finalitat d'impulsar mesures dissenyades a mida per tal d'atendre les necessitats i peculiaritats, en cada moment, de les persones treballadores, així com altres programes de formació professional per a l'ocupació.
D'altra banda, segons la Llei 30/2015, de 9 de setembre, per la qual es regula el Sistema de Formació Professional per l'ocupació en l'àmbit laboral, la formació d'oferta té com a finalitat oferir a les persones treballadores, prioritàriament a les desocupades, una formació dirigida a l'adquisició, la millora i l'actualització permanent de les competències i les qualificacions professionals; ha d'afavorir la formació al llarg de tota la vida de la població activa, i conjugar les necessitats de les persones, les empreses, els territoris i els sectors productius.
En aquest marc, correspon al Servei Públic d'Ocupació de Catalunya el disseny, la programació i la difusió d'aquesta oferta formativa en l'àmbit territorial català, la qual ha d'estar ajustada a les necessitats del mercat laboral, de manera que afavoreixi així la productivitat i competitivitat de les empreses, alhora que facilita la qualificació i la promoció de les persones treballadores.
Igualment, li correspon promoure el manteniment d'una xarxa d'entitats de formació, públiques i privades, que juntament amb els seus centres propis, garanteixi una oferta permanent de formació per a l'ocupació de qualitat.
Així mateix, com a administració pública competent, ha de fer un seguiment i control efectiu de les accions formatives, que ha de comprendre la totalitat de les iniciatives i modalitats d'impartició i s'ha d'ampliar més enllà de la mera comprovació de requisits i formalitats, ha d'incorporar els resultats de la formació i ha de contribuir a la garantia de la seva qualitat.
La present Ordre té com a objecte definir les bases que han de regular la concessió de subvencions públiques per a la realització d'accions formatives, adreçades de manera prioritària a persones desocupades amb la finalitat de configurar una oferta formativa de qualitat, diversa i suficient en el conjunt del territori, accessible i adaptada als/a les potencials candidats/ates, ajustada a les necessitats sectorials i territorials i que respecti el principi d'equilibri territorial.
Un dels propòsits d'aquesta Ordre és unificar diverses normatives que fins ara han regulat la concessió de subvencions de manera separada per a diferents programes de formació professional per a l'ocupació adreçats a persones desocupades.
Així, el programa de formació d'oferta en àrees prioritàries (FOAP), el programa de formació amb compromís de contractació adreçat a entitats de formació (FCC) i el programa Forma i Insereix adreçat a empreses (F&I) queden inclosos en aquesta Ordre.
Pel que fa a aquest darrer programa, Forma i Insereix, i en atenció a les seves especificitats, el Servei Públic d'Ocupació de Catalunya l'ha incorporat al Plan Anual de Política de Empleo (PAPE) per al 2018 com a programa propi, amb l'ànim de continuar-lo en anys posteriors.
Així mateix, la present Ordre estableix les bases per a la publicació de convocatòries de subvencions diferents d'aquests programes, també dins de l'àmbit de la formació professional per a l'ocupació, amb el mateix tipus d'accions formatives, adreçades a cobrir necessitats específiques de formació en algunes especialitats formatives, per atendre col·lectius determinats o bé per respondre a demandes de formació de territoris o sectors concrets.
Les subvencions regulades en la present Ordre no tenen la consideració d'ajuts d'estat i no s'emmarquen en l'àmbit d'aplicació de l'article 107.1 del Tractat de Funcionament de la Unió Europea.
Vist el Real decret 694/2017, de 3 de juliol, pel que es desenvolupa la Llei 30/2015, de 9 de setembre, per la que es regula el Sistema de Formació Professional per a l'Ocupació en l'àmbit laboral;
Vistos el Reial decret 34/2008, de 18 de gener, pel qual es regulen els certificats de professionalitat, modificat pel Reial decret 1675/2010, de 10 de desembre, i modificat pel Reial decret 189/2013, de 15 de març i l'Ordre ESS/1897/2013, de 10 de octubre, per la qual es desenvolupa el Reial decret 34/2008, de 18 de gener;
Vistes l'Ordre TAS/718/2008, de 7 de març, per la qual es desplega el Reial decret 395/2007, de 23 de març, pel qual es regula el subsistema de formació professional per a l'ocupació en matèria de formació d'oferta i s'estableixen les bases reguladores per a la concessió de subvencions públiques destinades al seu finançament, l'Ordre ESS/1726/2012, de 2 d'agost, i l'Ordre ESS/41/2015, de 12 de gener que la modifica;
Vista la Resolució de 12 de març de 2010 del Servei Públic d'Ocupació Estatal, per la qual s'estableix el procediment per a la inclusió de noves especialitats en el fitxer d'especialitats formatives;
Vist el capítol IV, relatiu al Fitxer d'especialitats formatives i Registre d'entitats de formació, de l'Ordre TRE/338/2008, de 4 de juliol, per la qual s'aproven les bases reguladores de les subvencions relatives a la formació d'oferta per realitzar accions formatives adreçades prioritàriament a treballadors/ores desocupats/des que promou el Servei Públic d'Ocupació de Catalunya;
Vista l'Ordre TRE/349/2008, de 9 de juliol, per la qual es regula el règim d'ajuts i beques a les persones treballadores en situació d'atur i empreses establert en matèria de formació d'oferta modificada per l'Ordre TRE/396/2009, de 2 de setembre;
Vista la Resolució TRE/3767/2009, de 30 de novembre, per la qual es publica el qüestionari d'avaluació de la qualitat de les accions formatives adreçades prioritàriament a persones treballadores en situació d'atur que promou el Servei Públic d'Ocupació de Catalunya, modificada per la Resolució TRE/3713/2010, de 8 d'octubre i la Resolució EMO/2203/2011 de 21 de setembre;
Vista la Resolució TSF/1870/2017, de 28 de juliol, per la qual s'estableixen la identificació externa dels centres col·laboradors del Servei Públic d'Ocupació de Catalunya inscrits i/o acreditats al Registre de centres i entitats de formació i la identificació interna de les actuacions que duen a terme;
Vist l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre;
Vist que el punt 11.5 de l'esmentat Acord GOV/85/2016 estableix que l'òrgan instructor podrà formular directament la proposta de resolució definitiva de concessió de subvencions, d'acord amb la proposta de la comissió de valoració, atès que en aquestes bases reguladores es determinen de manera taxativa el cost de les actuacions objecte de subvenció;
Aprovar les bases reguladores de la concessió de subvencions per a la realització de programes de formació professional per a l'ocupació adreçades prioritàriament a persones treballadores desocupades, que promou el Servei Públic d'Ocupació de Catalunya.
Aquesta Ordre s'entendrà automàticament modificada per la normativa comunitària, estatal o autonòmica que amb posterioritat a la seva entrada en vigor es pugui promulgar.
Queda derogada l'Ordre TSF/288/2016, de 24 d'octubre, per la qual s'aproven les bases reguladores per a la concessió de subvencions per a la realització d'accions de formació d'oferta en àrees prioritàries, adreçades prioritàriament a persones treballadores desocupades, que promou el Servei Públic d'Ocupació de Catalunya.
Queda derogada l'Ordre EMO/163/2015, de 27 de maig, per la qual s'estableixen les bases reguladores per a la concessió de subvencions destinades al programa de formació amb compromís de contractació gestionat per entitats de formació i s'obre la convocatòria per a l'any 2015.
Queda derogada l'Ordre EMO/203/2015, d'1 de juliol, per la qual es modifiquen les bases de l'Ordre EMO/185/2014, de 13 de juny, per la qual s'estableixen les bases reguladores del programa Forma i Insereix, i s'obre la convocatòria de la línia 1, adreçada a empreses, per al 2015.
L'objecte d'aquestes bases és regular la concessió de subvencions públiques destinades a la realització d'accions formatives per l'ocupació adreçades a millorar la qualificació i l'ocupabilitat de les persones treballadores, prioritàriament de les desocupades.
2.1 Es consideraran actuacions subvencionables les accions de formació professional per a l'ocupació, destinades a la capacitació o a la millora professional, vinculades al Catàleg d'Especialitats Formatives previst a l'article 20.3 de la Llei 30/2015, de 9 de setembre, per la qual es regula el sistema de formació professional per l'ocupació en l'àmbit laboral.
2.2 Les accions formatives subvencionables són les següents:
b) Especialitats no conduents a certificats de professionalitat
2.3 Les actuacions previstes en aquesta Ordre es poden estructurar en els programes de formació professional per a l'ocupació següents:
2.3.1 - Programa de Formació d'Oferta en Àrees Prioritàries (FOAP): el Servei Públic d'Ocupació de Catalunya realitzarà i publicarà la priorització de l'oferta formativa, que es basarà en l'anàlisi quantitativa i qualitativa de l'ajustament de l'oferta formativa a les necessitats del mercat de treball i a les previsions d'ocupació i d'activitat econòmica; tenint en compte les polítiques d'ocupació, el Pla general de la formació professional de Catalunya i les estratègies, els plans i els instruments de planificació territorial derivats de la concertació territorial que estiguin disponibles.
Així mateix, sempre que sigui possible, es farà un exercici de contrast amb els agents territorials de les diferents unitats territorials i els agents socials.
Les convocatòries d'aquest programa de formació podran adreçar-se a tot el territori de Catalunya, o bé a determinades unitats territorials a on s'hagin detectat necessitats específiques.
Igualment, les convocatòries podran incloure totes les especialitats del Catàleg d'especialitats formatives prioritzades o anar dirigides específicament a certes especialitats amb dèficits d'oferta detectats o especials necessitats del mercat de treball.
2.3.2 - Programa de Formació amb Compromís de Contractació (FCC): adreçat a entitats de formació que adquireixin un compromís d'inserir una part de les persones formades.
En aquest programa, a més de les especialitats ja d'alta al Catàleg d'especialitats formatives, les entitats poden proposar l'alta d'especialitats dissenyades a mida de les necessitats dels llocs de treball a cobrir.
2.3.3 - Programa Forma i Insereix (F&I): adreçat a empreses que es comprometen a contractar una part de les persones formades, per elles mateixes o en altres empreses.
Aquest programa està especialment pensat per a les empreses que tenen una necessitat o previsió de contractació i que precisen dissenyar una formació vinculada a aquestes contractacions.
Atesa l'especificitat del programa, i donat que cada empresa té les seves necessitats i calendari de contractació, dins de cada sector d'activitat i territori d'implantació, l'atorgament de les subvencions per a la formació no està subjecte a concurrència competitiva.
A més de les especialitats ja d'alta al Catàleg d'especialitats formatives, les empreses poden proposar l'alta d'especialitats dissenyades a mida de les necessitats dels llocs de treball a cobrir.
2.3.4 - Programes de formació per cobrir necessitats específiques: adreçats a determinats col·lectius, sectors productius o serveis.
Tal i com preveu la Llei 30/2015, de 9 de setembre, dins de la iniciativa de formació programada per les administracions públiques adreçada a persones desocupades, el Servei Públic d'Ocupació de Catalunya podrà publicar, a l'empara d'aquestes bases, convocatòries específiques de programes de formació per tal de donar cobertura, entre d'altres, a les necessitats següents:
- Necessitats detectades en els itineraris personalitzats d'inserció.
- Finalització d'itineraris formatius incomplets, per a l'assoliment de la corresponent qualificació professional.
- Carències formatives detectades en col·lectius concrets
- Demandes de formació concretes identificades en un sector o en un territori
3.1 Podran ser beneficiàries d'aquestes subvencions les entitats, públiques o privades, constituïdes legalment i amb establiment operatiu a Catalunya següents:
a) Les entitats inscrites o acreditades en el corresponent Registre d'entitats de formació.
Les convocatòries podran preveure altres situacions en relació al Registre.
b) Les empreses, quan així ho prevegi la corresponent convocatòria, podran ser entitats beneficiàries, malgrat no estar en situació d'alta al Registre d'entitats de formació, amb els requisits i condicions que prevegi la convocatòria.
c) Les agrupacions d'entitats, físiques o jurídiques, públiques o privades, quan la corresponent convocatòria ho prevegi, d'acord amb el que preveu l'article 11.3 de la Llei 38/2003, de 17 de novembre, general de subvencions.
Tots els membres agrupats que executin part de les accions tenen la condició de beneficiaris i hauran d'estar inscrits o acreditats, en les condicions que marqui cada convocatòria, i complir tots els requisits previstos a les bases.
No es pot dissoldre l'agrupació fins que hagi transcorregut el termini de prescripció que preveuen els articles 39 i 65 de la Llei 38/2003, 17 de novembre, general de subvencions.
3.2 Les entitats incloses en els apartats a) i b) anteriors que tinguin membres associats que es comprometin a efectuar la totalitat o part de les activitats que fonamenten la concessió de la subvenció en nom i per compte del sol·licitant, d'acord amb l'article 11.2 de la Llei 38/2003, de 17 de novembre, aquests també es consideraran beneficiaris i per tant també hauran d'estar inscrits o acreditats al Registre, en les condicions que marqui cada convocatòria, i complir la resta de requisits previstos a l ́Ordre.
a) Presentar declaració sobre si s'han demanat i/o s'han obtingut altres ajuts públics o privats per a la realització de les accions formatives sol·licitades, fent constar la relació detallada amb l'entitat concedent i la quantitat sol·licitada i/o obtinguda, per tal d'informar sobre la concurrència d'ajuts per la mateixa activitat.
c) En cas de persones físiques empresàries, estar donat d'alta en el cens de l'impost sobre activitats econòmiques en aquells supòsits en què sigui obligatori.
d) En cas d'entitats sense ànim de lucre, estar legalment constituïdes i inscrites en el registre corresponent.
e) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
f) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores, i també d'acord amb el que indica l'article 48 de la Llei Orgànica 3/2007, de 22 de març, per la igualtat efectiva de dones i homes, referit a les mesures específiques per a la prevenció de l'assetjament sexual i per raó de sexe en el treball.
g) Complir els requisits establerts als articles 24, 32.1, 32.3, 33 i 36.4 de la Llei 1/1998, de 7 de gener, de política lingüística.
h) En cas d'associacions i fundacions ja constituïdes subjectes a les disposicions del Codi civil de Catalunya, disposar dels estatuts adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol i haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil.
i) En cas de fundacions, a més del punt anterior, han de complir el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
j) No haver estat sancionades amb la sanció accessòria de pèrdua o exclusió a l'accés d'ajudes, bonificacions i beneficis derivats de l'aplicació dels programes d'ocupació o formació professional per a l'ocupació prevista en l'article 46 i 46 bis del Reial decret Legislatiu 5/2000, de 4 d'agost pel qual s'aprova el Text refós de la Llei sobre infraccions i sancions de l'ordre social sempre i quan la sanció sigui ferma i vigent.
k) En cas d'Administracions Públiques, disposar de l'acord del Ple, o certificació de l'acord de l'òrgan que resulti competent per l'aprovació del projecte i de la sol·licitud de subvenció.
l) En cas d'Administracions Públiques disposar del certificat del/de la secretari/ària i/o interventor/a de l'administració local on es fa constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
m) Si escau, disposar de l'acord o acords municipals pels quals es decideix la creació de l'entitat i els estatuts i/o altres documents fundacionals, i les seves modificacions.
n) En cas d'agrupacions d'entitats, físiques o jurídiques, públiques o privades, recollides en la base 3.1 c) tots els membres han de complir els requisits que exigeix aquesta Ordre.
o) Disposar de capacitat tècnica i econòmica per executar les actuacions subvencionables, és a dir, disposar dels mitjans tècnics, humans i materials necessaris per realitzar funcions de programació, impartició, coordinació i control intern de l'acció formativa.
p) Estar al corrent de pagament de les obligacions tributàries amb l'Estat i amb la Generalitat i les obligacions davant la Tresoreria General de la Seguretat Social.
q) En cas que l'entitat beneficiària integri diverses entitats membres per a les quals sol·licita la subvenció, ha de declarar que les entitats membres integrades en l'entitat que representen que rebin una part de la subvenció estan al corrent del pagament de les seves obligacions per al reintegrament de subvencions.
r) Complir amb l'obligació establerta en l'article 11 de la Llei 17/2015, del 21 de juliol, d'igualtat efectiva de dones i homes de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
s) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
t) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat adoptar mesures destinades a evitar qualsevol tipus de discriminació laboral entre dones i homes.
u) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
v) Respectar la normativa vigent en matèria de desenvolupament sostenible.
w) Disposar de l'acreditació mitjançant certificació negativa del Registre central de delinqüents sexuals, que les persones que treballen per l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
x) Les persones sol·licitants de les subvencions s'han d'adherir al codi ètic que figura com a annex 2 a aquestes bases reguladores.
y) Complir amb les obligacions que es determinen en la base 23 d'aquest annex.
z) Les entitats inscrites o acreditades han de mantenir actualitzades les condicions que els van donar dret a l'alta de les especialitats formatives en el corresponent Registre d'entitats de formació.
Aquestes actualitzacions han de constar a l'aplicació informàtica de gestió integrada d'accions (GIA).
aa) Subscriure, amb caràcter previ a la percepció de finançament públic, el compromís verificable de qualitat en la gestió, la transparència i l'eficiència en l'ús de recursos públics que preveu l'article 22.2 de la Llei 30/2015, de 9 de setembre, per la qual es regula el sistema de formació professional per l'ocupació en l'àmbit laboral.
Aquest compromís ha d'estar referit al seguiment de la impartició i l'assistència de totes les persones participants i a la seva satisfacció amb l'execució de l'acció formativa, els seus continguts, els seus resultats, la qualitat del professorat i les modalitats d'impartició.
ab) En els programes de Formació amb Compromís de Contractació, en Forma i Insereix i en aquells que dissenyi el Servei Públic d'Ocupació de Catalunya per cobrir necessitats especifiques, les empreses o entitats que sol·licitin formació a mida caldrà que obtinguin l'autorització del Servei Públic d'Ocupació de Catalunya per a impartir els programes formatius proposats.
ac) Quan hi hagi compromís de contractació, les empreses sol·licitants no han d'haver realitzat extincions de contractes de treball per causes objectives declarades improcedents per sentència judicial ni haver realitzat un acomiadament col·lectiu, en els sis mesos anteriors a la presentació de la sol·licitud de subvenció.
5.1 Les accions formatives que es poden subvencionar, que han de formar part del Catàleg d'especialitats formatives, d'acord amb les previsions de l'article 3 del Reial decret 694/2017, de 3 de juliol, són les següents:
a) Les conduents a l'obtenció d'un Certificat de Professionalitat.
Cada certificat de professionalitat està regulat per un Reial decret que especifica el programa formatiu detallat per mòduls formatius i unitats formatives, les unitats de competència, a més dels requisits respecte de les instal·lacions, dotació, equipaments, personal formador, perfil de l'alumnat i avaluacions.
Es poden consultar mitjançant el cercador d'especialitats formatives disponible al web del Servei Públic d'Ocupació de Catalunya
En cas que es realitzin tots els mòduls formatius d'un certificat de professionalitat, s'haurà de programar obligatòriament el mòdul de formació pràctica en centre de treball, en un termini no superior a quatre mesos a partir de la finalització de l'últim mòdul formatiu.
La superació de la totalitat de la formació associada a un mòdul formatiu, o de totes les unitats formatives que el componen, dóna dret a l'acreditació parcial acumulable de la unitat de competència corresponent.
En l'àmbit d'aquesta Ordre, una especialitat de certificat de professionalitat es correspon amb almenys tres accions formatives que componen un itinerari formatiu.
Així, als efectes de la gestió en l'aplicació informàtica GIA, i de la documentació de gestió que aquesta aplicació genera, així com també als efectes de la justificació de les accions subvencionades, els certificats de professionalitat es divideixen en una acció que conté els mòduls professionalitzadors, almenys una acció que conté la formació complementària i una darrera acció que és el mòdul de pràctiques en centres de treball.
Per a la gestió d'aquestes accions s'han de seguir les indicacions de les guies que es relacionen a continuació o de les seves actualitzacions:
Guia per l'aplicació de proves d'accés a certificats de professionalitat de nivell 2 i 3;
Guia Metodològica d'Avaluació dels aprenentatges en certificats de professionalitat;
Guia informativa i de gestió d'accions formatives de certificats de professionalitat.
b) Les no conduents a l'obtenció d'un Certificat de Professionalitat
Cada especialitat està regulada per un programa que especifica el contingut formatiu, els requisits respecte de les instal·lacions, dotacions, equipaments, personal formador, perfil de l'alumnat i avaluacions.
Els programes formatius d'aquestes especialitats es poden consultar mitjançant el cercador d'especialitats formatives disponible al web del Servei Públic d'Ocupació de Catalunya
c) Les dissenyades a mida pel lloc de treball
Les empreses i entitats de formació, quan hagin de realitzar accions formatives específiques pels llocs de treball o necessitats formatives a cobrir que no estiguin d'alta al Catàleg d'especialitats formatives, podran proposar un programa formatiu propi, i sol·licitar al Servei Públic d'Ocupació de Catalunya l'alta, com a nova especialitat del Catàleg, en els casos en què la corresponent convocatòria prevegi la programació de formació a mida.
El Servei Públic d'Ocupació de Catalunya comprovarà si els continguts proposats ja consten en alguna especialitat d'alta al Catàleg i, si hi consten, demanarà a l'entitat sol·licitant que esmeni la sol·licitud.
Si es comprova que els continguts formatius no consten en cap especialitat del Catàleg d'especialitats formatives i la programació és correcta, es tramitarà la petició d'acord amb el procediment establert a la Resolució de 12 de març de 2010 del Servei Públic d'Ocupació Estatal (SEPE), i aquest l'autoritzarà, si s'escau.
Amb l'autorització, es determinarà el programa, els requisits i el mòdul econòmic de formació de la nova especialitat, que ja estarà d'alta al Catàleg per a aquesta empresa.
En posteriors programacions no caldrà tornar a fer la sol·licitud al Servei Públic d'Ocupació Estatal però caldrà complir les mateixes condicions amb les que es va aprovar.
d) Les pràctiques professionals no laborals.
La formació pot portar vinculada la realització de pràctiques formatives no laborals en centres de treball.
La realització d'aquestes pràctiques no suposarà l'existència de relació laboral entre l'alumnat i l'empresa.
Les entitats que programin aquestes pràctiques han de subscriure convenis de col·laboració entre l'entitat de formació, l'empresa on s'efectuen les pràctiques i l'alumne/a (o representant legal en casos de menors no emancipats legalment), d'acord amb el model normalitzat que es troba a la plataforma de gestió de pràctiques o al web d'impresos del Departament.
D'aquests convenis se n'informarà als representants legals de les persones treballadores.
L'entitat que fa la formació i l'empresa on es realitzin les pràctiques designaran, cadascuna, una persona tutora entre el seu personal, que serà la responsable d'acordar el pla d'activitats de l'alumnat, supervisarà, donarà suport tècnic i en realitzarà el seguiment i l'avaluació.
La gestió de les pràctiques es realitzarà mitjançant les eines informàtiques que posi a disposició el Servei Públic d'Ocupació de Catalunya.
Les pràctiques en empresa es gestionaran de manera diferenciada si es tracta d'especialitats de certificat de professionalitat o si es tracta de pràctiques vinculades a la resta d'especialitats:
En cas de certificat de professionalitat, el mòdul de pràctiques en empresa té les especificitats següents:
Per a què l'alumnat pugui accedir al mòdul de formació pràctica en centres de treball ha d'haver superat amb avaluació positiva la resta dels mòduls formatius.
Excepcionalment, a petició motivada de l'entitat, el Servei Públic d'Ocupació de Catalunya podrà autoritzar la simultaneïtat del mòdul de pràctiques professionals no laborals del certificat de professionalitat amb algun mòdul formatiu quan s'hagin aprovat la resta de mòduls formatius impartits i l'assistència a l'acció sigui igual o superior al 70%.
Aquesta autorització, que serà valorada tècnicament, s'ha d'autoritzar en el termini d'un mes a partir de la presentació de la sol·licitud.
Si no s'autoritza en aquest termini, s'entendrà admesa per silenci administratiu.
L'alumnat pot sol·licitar al Servei Públic d'Ocupació de Catalunya l'exempció de la realització d'aquest mòdul quan acrediti una experiència laboral mínima de 3 mesos, amb un mínim de 300 hores treballades en total, durant els últims 5 anys abans de la data de la sol·licitud d'exempció, que es correspongui amb les capacitats recollides en el mòdul de formació pràctica en centres de treball.
Es considerarà experiència laboral, a més de l'adquirida com a persona treballadora assalariada o autònoma o per compte propi, la que s'ha adquirit com a persona becària o voluntària.
La sol·licitud d'exempció del mòdul de formació pràctica en centres de treball, així com la documentació requerida per acreditar l'experiència laboral es pot trobar a la pàgina web del Servei Públic d'Ocupació de Catalunya ( www.oficinadetreball.cat ) a l'apartat de certificats de professionalitat.
L'Oficina de Certificació Professional emetrà un informe, que si és positiu acompanyarà el certificat d'exempció i si és negatiu n'exposarà els motius.
Tant en un cas com en l'altre la persona titular de la Subdirecció General de Polítiques Actives d'Ocupació (per delegació de la persona titular de la Direcció del Servei Públic d'Ocupació de Catalunya) emetrà Resolució.
La superació d'aquest mòdul o l'exempció del mateix és imprescindible per a l'obtenció del certificat de professionalitat.
D'altra banda, es podrà ampliar el mòdul de formació pràctica en centres de treball, més enllà de les hores previstes pel programa del certificat de professionalitat.
L'entitat de formació, d'acord amb l'empresa i l'alumne, pot presentar una addenda al conveni de pràctiques en què se n'ampliï la durada, fins a un 50% de les hores previstes en el mòdul de pràctiques.
En aquest cas, l'entitat i l'empresa hauran de presentar, juntament amb l'addenda, el pla d'activitats que es portarà a terme en aquesta ampliació, que haurà d'incloure la descripció de les tasques i funcions a realitzar, les competències professionals a què corresponen i la descripció dels criteris observables i mesurables d'avaluació de les pràctiques.
Aquesta ampliació està prevista per als casos en què l'ampliació del nombre d'hores de formació pràctica a l'empresa afavoreixi la contractació de l'alumne per part de l'empresa.
Aquesta ampliació té la consideració de pràctiques de perfeccionament professional.
En cas de pràctiques de la resta d'especialitats es poden programar dos tipus de pràctiques en empresa:
Quan el programa formatiu de l'especialitat ho estableixi, es programaran pràctiques no laborals en empresa dins la durada de l'acció formativa.
L'entitat podrà programar pràctiques de perfeccionament professional, a més de les hores de formació definides en el programa formatiu del curs, i es podran dur a terme a la finalització de l'acció formativa per a l'alumnat que hagi estat avaluat com a apte.
La durada no podrà ser superior al 30% de la de l'acció formativa, excepte que la regulació dels programes formatius de l'especialitat o la convocatòria corresponent en determinin una de diferent.
Si la corresponent convocatòria així ho estableix, les hores de pràctiques de perfeccionament realitzades en centres de treball podran ser subvencionades en els mateixos termes que el mòdul de formació pràctica en centres de treball dels certificats de professionalitat.
Així mateix, si la corresponent convocatòria ho indica, les empreses que acullin alumnes en pràctiques podran rebre una compensació econòmica per alumne i hora de pràctica, en els termes establerts en la normativa reguladora del règim d'ajuts i beques a les persones treballadores en situació d'atur i empreses participants en accions de formació professional per a l'ocupació, que estigui vigent en el moment corresponent.
Aquesta compensació econòmica es podrà abonar directament a l ́empresa o a través de l ́entitat de formació, d'acord amb les previsions de l'article 24.3 del Reial decret 694/2017, de 3 de juliol, sempre que en la corresponent convocatòria s'inclogui com a concepte subvencionable aquesta compensació.
Aquesta compensació econòmica podrà estar destinada tant a les pràctiques en centres de treball corresponents al mòdul de formació pràctica dels certificats de professionalitat com a les pràctiques de perfeccionament vinculades a la resta d'especialitats.
5.2 La corresponent convocatòria determinarà si s'han de programar les especialitats completes o es poden fer de manera parcial, i quina és la unitat formativa mínima que es pot programar i per a la qual es pot sol·licitar la subvenció.
Cada convocatòria establirà, també, si s'ha de programar, de manera obligatòria o opcional, formació de caràcter complementari a les accions formatives sol·licitades, així com el seu contingut i durada.
Aquesta formació complementària també estarà inclosa en el Catàleg d'Especialitats Formatives.
Si la corresponent convocatòria ho especifica, es podran sol·licitar itineraris mixtes, és a dir, itineraris formatius compostos per mòduls formatius de diferents certificats de professionalitat o que combinin una especialitat no conduent a un certificat de professionalitat i altres mòduls formatius.
A diferència de les accions a mida descrites a l'apartat c) del punt 5.1 anterior, els itineraris mixtes no impliquen una nova especialitat a donar d'alta en el Catàleg, perquè estan formats per continguts d'especialitats que ja existeixen.
La construcció de l'itinerari formatiu mixt es justifica perquè es dissenya específicament per adequar-se a les necessitats formatives a cobrir.
El Servei Públic d'Ocupació de Catalunya definirà en aquests itineraris mixtes quina és la formació complementària a programar, si s'escau.
Les especialitats es poden impartir de forma presencial, teleformació o mixta, segons determini la convocatòria i amb la prèvia autorització del Servei Públic d'Ocupació de Catalunya.
La formació presencial és aquella que s'imparteix en espais formatius en presència dels formadors que transmeten els coneixements a l'alumnat independentment dels recursos didàctics utilitzats.
La teleformació es desenvolupa mitjançant tecnologies de la informació i comunicació telemàtica que possibilita la interacció entre alumnes, formadors, tutors i recursos didàctics ubicats en diferents espais digitals i físics.
S'entén per formació mixta aquella on es combinen les dues modalitats: presencial i teleformació.
D'acord amb el que preveu l'article 4 del Reial decret 694/2017, de 3 de juliol, si la part presencial de l'acció formativa és igual o inferior al 20% de la seva durada total, es considerarà modalitat de teleformació.
En qualsevol cas, les tutories i les avaluacions es duran a terme presencialment, en espais degudament acreditats i respectant el nombre màxim d'alumnes d'aquests, segons determini el programa formatiu de cada especialitat.
Les entitats que executin accions formatives en teleformació o modalitat mixta hauran de gestionar-les en les seves plataformes virtuals de formació.
Així mateix hauran de complir amb el que estableix la base 5.12 d'aquest annex.
La convocatòria determinarà els procediments per a les comunicacions entre els suports informàtics i, mentre no estiguin desenvolupats, indicarà les dades a facilitar i els mitjans a utilitzar per fer-ho.
Per poder iniciar les actuacions, les entitats beneficiàries han de complir amb les obligacions establertes a la base 23. d) d'aquesta Ordre.
En cada convocatòria es fixaran els imports de les indemnitzacions que han de cobrir aquestes assegurances.
L'alumnat desocupat que participi en les accions formatives regulades en aquesta Ordre pot percebre les beques per a persones amb discapacitat i altres col·lectius, i els ajuts en concepte de transport, manutenció i allotjament, i per a la conciliació, previstes a l'article 25 del Reial Decret 694/2017, de 3 de juliol, sempre que compleixi els requisits per gaudir-ne.
El Servei Públic d'Ocupació de Catalunya publicarà la corresponent convocatòria per a la concessió d'aquests ajuts i beques, d'acord amb la normativa reguladora del règim d'ajuts i beques a les persones treballadores en situació d'atur i empreses participants en accions de formació professional per a l'ocupació que estigui vigent en el moment corresponent.
Cada alumne/a presentarà la sol·licitud de beca o ajut segons determini la normativa vigent en el moment de fer la formació.
Les entitats hauran de col·laborar en la gestió d'aquestes beques i ajudar a l'alumnat en la tramitació.
A les sessions formatives de modalitat presencial l'horari màxim diari serà de 8 hores al dia, incloses les pràctiques.
L'horari màxim setmanal serà de 40 hores.
Com a principi general, es programaran les sessions teòriques i pràctiques en horaris i jornades que permetin la conciliació amb la vida personal i familiar de les persones participants.
Aquestes prescripcions poden ser exceptuades en casos concrets degudament justificats, que autoritzi el Servei Públic d'Ocupació de Catalunya, a petició de l'entitat beneficiària.
5.7.1 Amb caràcter general les accions formatives es podran sol·licitar i atorgar per a grups de 10 a 15 alumnes.
Sens perjudici d'això, es podran incorporar més alumnes dels atorgats quan la capacitat homologada de l'espai formatiu on s'imparteixi l'acció i el programa formatiu de l'especialitat ho permetin.
En les modalitats de teleformació i mixta el nombre màxim d'alumnes per a la realització de les proves d'avaluació, tutories i altres actuacions de caràcter presencial vindrà determinat per la capacitat màxima de l'espai formatiu on es duguin a terme.
Les corresponents convocatòries podran establir els nombres màxim i mínim de places d'alumnes per acció formativa que es poden sol·licitar i atorgar, i el màxim de participants que s'hi podran incorporar en cada modalitat.
5.7.2 Les accions formatives es podran iniciar amb la inscripció de com a mínim el 60% de l'alumnat atorgat, excepte que la convocatòria estableixi un altre percentatge, sempre respectant el percentatge mínim de persones desocupades establert.
5.7.3 Quan es produeixin vacants a les accions formatives per baixes d'alumnes, es poden cobrir amb alumnes nous/ves, sempre que les persones que s'incorporin puguin seguir les classes amb aprofitament, una vegada superades les proves de nivell corresponents si escau, i no dificultin l'aprenentatge del grup inicial.
Per aquestes altes es seguirà el procediment i les prioritats pactades entre el centre i l'Oficina de Treball.
Es cobriran les vacants durant el primer 25% d'execució de l ́acció formativa, o del mòdul formatiu en cas d'especialitats de certificat de professionalitat.
En aquest cas, a més, no podran haver transcorregut més de 5 dies lectius des de l'inici del mòdul formatiu.
5.8 Idioma per al desenvolupament de les accions
Tal com preveu la Llei 1/1998, de 7 de gener, de política lingüística, en les accions de formació regulades per aquesta Ordre, s'ha d'utilitzar normalment el català com a llengua vehicular i els materials didàctics elaborats per les entitats beneficiàries han d'estar redactats almenys en català, exceptuant les formacions en idiomes estrangers.
Es consideraran subvencionables els alumnes que compleixin els requisits d'accés establerts al programa formatiu corresponent, i respectin la resta de requisits i obligacions previstos en aquesta Ordre.
Per a determinar l'import subvencionable es tindrà en compte l'assistència dels alumnes a l'acció formativa; tal com es descriu a continuació, tot considerant que les faltes d'assistència justificades computaran com a hores assistides d'acord amb el que s'estableix a la base 6.3 d'aquesta Ordre.
a) Per accions conduents a l'obtenció de Certificats de Professionalitat:
- Es considerarà que un/a alumne/a ha finalitzat la formació, quan hagi assistit almenys al 75 % del total de l'acció formativa.
En aquest cas, es subvencionarà la totalitat de l'acció formativa finalitzada per l'alumne.
- Quan els percentatges d'assistència a l'acció formativa siguin inferiors al 75%, es farà el còmput d'assistència per a cadascun dels mòduls formatius que integren l'acció.
En aquest cas es considerarà que un/a alumne/a ha finalitzat la formació quan hagi assistit almenys al 75 % del mòdul formatiu.
Els alumnes que es trobin en situació d'atur, es considerarà que han finalitzat la formació quan causin baixa per col·locació després d'haver realitzat, almenys, un 25% del mòdul formatiu.
En aquests casos només es subvencionarà en la seva totalitat els mòduls formatius finalitzats per l'alumne/a.
- Els alumnes que no han finalitzat la formació són aquells que tenen un percentatge d'assistència al mòdul formatiu superior al 25% i inferior al 75%.
En aquest cas es subvencionaran les hores que l'alumne/a hagi realitzat del mòdul formatiu.
b) Per accions no conduents a l'obtenció de certificats de professionalitat, formació a mida i pràctiques no laborals.
- Es considerarà que un/a alumne/a ha finalitzat la formació quan hagi assistit almenys al 75% de l'acció formativa.
Els alumnes que es trobin en situació d'atur, es considerarà que han finalitzat l'acció quan causin baixa per col·locació després d'haver realitzat, almenys, un 25% de l'acció formativa.
En aquests casos es subvencionarà la totalitat de l'acció formativa.
- Els alumnes que no han finalitzat la formació són aquells que tenen un percentatge d'assistència a l'acció formativa superior al 25% i inferior al 75%.
En aquest cas es subvencionaran les hores d'assistència a l'acció formativa.
En cap cas es subvencionaran assistències inferiors al 25% de l ́acció formativa.
5.10 Programes de Formació amb Compromís de Contractació i Forma i Insereix.
Per a programes que incorporen com a objecte l'assoliment d'un compromís de contractació declarat, les entitats o empreses beneficiàries s'han de comprometre a inserir o contractar com a mínim el 40% de l'alumnat atorgat del conjunt de l'expedient i amb una assistència superior o igual al 75% de l ́acció formativa.
El grau d'assoliment del compromís de contractació assumit per les entitats o les empreses en la seva sol·licitud també es tindrà en compte per determinar la quantia subvencionable.
Contractació: els contractes s'han d'ajustar a les modalitats de contractació vigents i es poden beneficiar dels incentius o beneficis en la cotització a la Seguretat Social o d'altres tipus d'ajudes que puguin correspondre d'acord amb la normativa reguladora.
Termini: amb caràcter general, la contractació s'ha de dur a terme en un termini màxim de 6 mesos, a comptar des de la finalització de l'acció o itinerari formatiu.
En els sectors on l'estacionalitat sigui un factor determinant per a la contractació, com el comerç, el turisme, l'hostaleria o l'agrari, es podrà contractar en el termini de 9 mesos a comptar des de la finalització de l'acció o itinerari formatiu.
Jornada de treball: la jornada de treball pot ser a temps complet o a temps parcial, en aquest cas, amb un mínim de jornada del 50% de la corresponent a un treballador a temps complet comparable.
En el supòsit que es subscrigui un contracte per a formació i aprenentatge, la jornada de treball ha de ser a temps complet.
Durada: la durada del contracte ha de ser com a mínim de 6 mesos en cas de jornada a temps complet i de 9 mesos quan la jornada sigui a temps parcial.
En els sectors estacionals la durada del contracte de treball tindrà una durada no inferior a 3 mesos dins el període de 12 mesos des de la finalització de l'acció formativa.
En el contracte de formació i aprenentatge la durada mínima ha de ser de 12 mesos.
El compliment del compromís de contractació es calcularà sobre el nombre total dels alumnes atorgats en el conjunt de l'expedient, és a dir, del conjunt d'accions executades pel beneficiari i, si és el cas, de les entitats beneficiàries agrupades o amb membres associats que executin totes o part de les accions subvencionades.
5.11 Qüestionaris d'avaluació de la qualitat de les accions formatives dels alumnes
Les entitats tenen l'obligació de facilitar l'accés al qüestionari a l'alumnat, mitjançant l'aplicació GIA, per tal que l'empleni per via telemàtica.
La guia de gestió de la convocatòria especificarà el procediment que s'haurà de seguir per facilitar aquest accés a l'alumnat i el procediment alternatiu, en paper, per als casos en què excepcionalment no sigui possible la via telemàtica.
El sistema GIA (Gestió Integral d'Accions) constitueix l'eina informàtica d'ús obligatori per a tota la gestió de les accions formatives.
Els representants legals de les entitats de formació, així com els altres usuaris autoritzats per a l'ús d'aquesta aplicació, són responsables de la veracitat i l'exactitud de les dades que hi introdueixen.
Aquesta aplicació, disponible al web del Servei Públic d'Ocupació de Catalunya inclou tant la gestió relacionada amb el Registre d'entitats de formació, com també la de les accions formatives.
Les dades informades al Registre d'entitats de formació són les que el Servei Públic d'Ocupació de Catalunya utilitza per a la identificació de l'entitat i dels seus centres de formació tant per a la sol·licitud de participació en les convocatòries com per a la gestió de les accions atorgades.
Les entitats han d'introduir en GIA les accions formatives per a les quals sol·liciten subvencions, indicant-ne les adreces formatives, espais, especialitats, alumnes i la resta de dades necessàries.
En cas d'atorgament, han d'informar del personal formador i responsable, la planificació i calendari de la formació, de les dades de l'alumnat, les assistències, les avaluacions, i la resta d'informació que demana l'aplicació.
Les entitats gestionen les pràctiques professionals en centres de treball dels mòduls de pràctiques i de perfeccionament mitjançant l'eina de gestió informàtica qBID o GIA, segons el cas.
Mitjançant aquests sistemes informàtics el Servei Públic d'Ocupació de Catalunya ha de disposar de tota la informació necessària per realitzar el seguiment i la verificació, la justificació i per a poder certificar les accions formatives.
Aquestes aplicacions generen documentació obligatòria per a la verificació i seguiment del desenvolupament de les accions formatives.
La corresponent Guia de gestió i justificació de les accions de formació per a l'ocupació que es publica amb cada convocatòria dona indicacions per a l'ús d'aquestes aplicacions.
6.1 Les actuacions que es regulen en aquesta Ordre s'adrecen prioritàriament a persones treballadores demandants d'ocupació no ocupades (DONO), en la proporció que determini la convocatòria, si és el cas, que no podrà ser inferior al 70% del conjunt de participants.
Les persones destinatàries de la formació han de complir els requisits previs següents:
Les persones han de estar domiciliades a Catalunya i inscrites al Servei Públic d'Ocupació de Catalunya abans d'iniciar l'acció formativa, tant si són persones treballadores en situació d'atur, com si són ocupades.
La consideració de persona treballadora ocupada o desocupada serà la determinada per la situació laboral en què es trobi el dia anterior a la data d'alta de l'acció formativa.
Des del Servei Públic d'Ocupació de Catalunya es fomentarà la participació d'alumnes que presentin una major dificultat en la incorporació al mercat de treball i la igualtat d'oportunitats home-dona envers l'ocupació i establirà en cada convocatòria, si és el cas, quins col·lectius es consideren prioritaris per a la participació en les accions formatives subvencionades.
La participació de l'alumnat en qualsevol activitat formativa de les regulades en la present Ordre és absolutament gratuïta.
Queda expressament prohibida l'exigència de qualsevol tipus de contraprestació, aval o pagament de quantitat per cap concepte.
L'alumnat té dret a rebre una formació de qualitat tal com estableixen els continguts del Catàleg d'especialitats formatives i a rebre, a l'inici de l'acció formativa, el programa formatiu que inclogui els requisits d'accés de l'alumnat, els requisits del personal formador, el contingut formatiu complet i els criteris d'avaluació.
En cas de certificats de professionalitat, l'alumnat ha de conèixer si l'està cursant de manera completa o parcial i si té dret a sol·licitar-ne acreditacions parcials acumulables i/o el títol del certificat de professionalitat.
En el procés de selecció, l'alumnat interessat en participar en accions amb compromís de contractació d'empreses, ha de rebre informació de les condicions del treball, salari, jornada i tipus de contractació.
L'alumnat en situació d'atur que participi en qualsevol de les accions subvencionables, tindrà dret a percebre ajuts/beques en els termes descrits a la base 5.5 d'aquesta Ordre.
L'alumnat participant ha de complir les obligacions següents:
a) Assistir a les accions formatives i seguir-les amb aprofitament.
L' incompliment d'aquesta obligació pot suposar l'exclusió de l'acció a proposta de l'entitat de formació.
A criteri de la persona responsable del curs i de manera consensuada amb el Servei Públic d'Ocupació de Catalunya, serà causa d'exclusió:
- El fet de tenir més de tres faltes d'assistència en un mes sense justificar.
- No seguir el curs amb aprofitament.
- Dificultar l'aprofitament d'altres alumnes o el normal desenvolupament de l'acció formativa.
En els casos en què es produeixi alguna d'aquestes causes d'exclusió, la persona responsable del centre de formació o de l'empresa ha d'informar a l'alumne/a mitjançant escrit motivat notificat per correu certificat amb acusament de recepció i ha de traslladar el corresponent informe a l'òrgan competent del seguiment de l'acció formativa, amb una còpia on es faci constar les circumstàncies d' aquesta exclusió.
Si l'alumne/a no hi està d'acord pot presentar un escrit d'al·legacions, en el termini màxim de 3 dies hàbils a partir de la notificació de l'exclusió, adreçat al Servei Públic d'Ocupació de Catalunya que emetrà una resolució expressa en el termini màxim de 10 dies.
En cas que el Servei Públic d'Ocupació de Catalunya resolgui favorablement l'exclusió, l' alumne/a no podrà accedir durant un període 6 mesos a qualsevol convocatòria de formació subvencionada per aquest organisme.
Les faltes d'assistència per causes justificades computaran a afectes d'avaluació i subvencionalitat de l'alumne/a.
Aquesta justificació haurà d'estar correctament documentada.
Es consideraran causes justificades les següents:
Cal que s'acrediti amb justificant mèdic;
- Matrimoni o naixement d'un/a fill/a.
Cal que s'acrediti amb el llibre de família, la inscripció al Registre Civil o similar;
- Per malaltia greu o defunció del/de la cònjuge o familiars fins al segon grau d'afinitat o consanguinitat.
Cal que s'acrediti amb el certificat mèdic, certificat de defunció i documentació justificativa del parentiu;
Cal que s'acrediti amb el certificat de residència o declaració jurada i trasllat de la demanda d'ocupació quan calgui;
- Compliment d'un deure inexcusable de caràcter públic o personal.
Cal que s'acrediti mitjançant certificació del compliment o per altres mitjans que ho demostrin;
- Realització d'exàmens per a l'obtenció de títol acadèmic, professional o laboral, oposicions, carnet de conduir.
Cal que s'acrediti mitjançant un certificat de la seva realització;
- Presentar-se a ofertes de treball, entrevistes de treball o altres processos selectius.
Cal que s'acrediti amb un certificat de l'empresa;
- Causes de força major que impossibilitin l'assistència (catàstrofes, vagues de transport...).
Cal que s'acreditin amb una declaració jurada;
Cal justificar-les documentalment i el Servei Públic d'Ocupació de Catalunya les valorarà.
Aquestes causes han d'estar degudament documentades a l'expedient de l'alumne/a.
b) Signar un document d'autorització al Servei Públic d'Ocupació de Catalunya, perquè aquest pugui realitzar els tràmits necessaris amb altres administracions, a efectes de comprovació de la contractació, consultant la seva vida laboral i les cotitzacions a la Seguretat Social.
c) Emplenar el qüestionari per a l'avaluació de la qualitat de l'acció formativa i trametre-ho telemàticament al Servei Públic d'Ocupació.
7.1 És responsabilitat de l'entitat beneficiària comprovar que les persones candidates compleixen el perfil d'entrada que determina el programa formatiu de referència i, en cas d'especialitats de certificats de professionalitat, el que determinen els reials decrets que les regulen.
Abans d'iniciar el procés de selecció de l'alumnat, les entitats han de contactar amb les oficines de Treball per tal d'establir criteris de selecció dels perfils d'entrada de l'alumnat, formes de derivació i comunicació del resultat de la selecció.
Pel que fa al compliment de la condició de persona aturada o ocupada, l'entitat beneficiària podrà sol·licitar a l'Oficina de Treball corresponent la comprovació de la situació de les persones candidates.
Només s'haurà de fer aquesta comprovació en els casos en què l'aplicació de gestió GIA no reconegui les persones treballadores en actiu o no les identifiqui com a persones demandants d'ocupació no ocupades (DONO) tot i estar inscrits al Servei Públic d'Ocupació de Catalunya.
En cap cas un/a alumne/a pot cursar una especialitat o un mòdul formatiu ja realitzat amb avaluació d'apte.
7.2 Les persones interessades en realitzar un certificat de professionalitat de nivell 2 o 3 que no puguin acreditar documentalment que compleixen els requisits d'accés podran acreditar, superant una prova de nivell, que tenen les competències clau que li permeten cursar la formació amb aprofitament.
Aquestes proves de competències clau es realitzaran d'acord amb les prescripcions de la "Guia per l'aplicació de proves d'accés a certificats de professionalitat de nivell 2 i 3", publicada pel Servei Públic d'Ocupació de Catalunya.
El Servei Públic d'Ocupació de Catalunya podrà autoritzar mitjançant la resolució d'atorgament a les entitats per a la realització d'aquestes proves, si escau.
7.3 Per a la modalitat de teleformació les entitats hauran de comprovar que l'alumnat disposa de competència suficient en l'ús de les TIC per fer servir la plataforma virtual.
Amb aquesta finalitat l'entitat de formació facilitarà a l'alumnat l'accés a la plataforma i les instruccions d'us, i els encarregarà la realització d'unes activitats bàsiques per comprovar-ho: descàrrega i carrega de continguts i arxius, ús del correu electrònic i participació en els xats.
7.4 En el programa Forma i Insereix les empreses participants poden proposar la participació de persones treballadores ocupades de la seva plantilla que requereixin una millora en la seva qualificació professional per adaptar-se a les necessitats de l'empresa.
La convocatòria en determinarà la proporció màxima.
7.5 L'entitat beneficiària ha de deixar constància documental a l'expedient de l'acció formativa de tot el procés de selecció.
8.1 La quantia de la subvenció a atorgar per cada acció formativa es determinarà aplicant un mòdul econòmic d'acció formativa pel nombre d'alumnes atorgats.
El mòdul econòmic d'acció formativa s'obtindrà aplicant el mòdul/hora, publicat a la corresponent Resolució de mòduls econòmics, pel número d' hores de l'acció formativa.
El Servei Públic d'Ocupació de Catalunya publicarà, mitjançant resolució, els mòduls econòmics aplicables a les accions de formació professional per a l'ocupació, adreçades prioritàriament a persones treballadores desocupades.
L'import dels mòduls podrà ser actualitzat d'acord amb l'evolució de l'índex de preus al consum.
8.2 En les convocatòries que incorporin com a objecte a assolir un compromís de contractació, el mòdul previst a la base 8.1 esdevindrà un mòdul de resultat vinculat al compromís de contractació assumit per l'entitat.
En cas de no assolir el compromís de contractació assumit, es reduirà la quantia de la subvenció de manera proporcional.
La corresponent convocatòria determinarà les reduccions a aplicar per al càlcul de l'import subvencionable.
8.3 Cada convocatòria podrà determinar la quantia màxima a atorgar a una entitat sol·licitant així com el nombre màxim i mínim d'alumnes participants.
8.4 La corresponent convocatòria podrà preveure:
a) Un increment de la subvenció a percebre per l'entitat beneficiària o dels mòduls econòmics a aplicar per cada família professional en determinats casos (incorporació de persones que pateixin algun tipus de discapacitat, que requereixin suport, en cursos de formació no específics per aquests col·lectius; accions formatives noves o experimentals; cursos amb un nombre reduït d'alumnes en empreses de menys de 50 treballadors; superar els percentatges compromesos de contractació i qualitat en la contractació) i determinarà el procediment a seguir.
b) El pagament d'un ajut o compensació econòmica a les empreses que acullin alumnes en pràctiques, tal com preveu la base 5.1, apartat d) de la present Ordre.
En qualsevol cas, la quantia de la subvenció no pot superar el cost subvencionable del projecte i, ni aïlladament ni en concurrència amb subvencions d'altres entitats, ajuts ingressos o recursos, no pot superar el cost de l'activitat a desenvolupar.
9.1 Es considera despesa subvencionable la que, de manera inequívoca, respongui a la naturalesa de l'activitat subvencionada, resulti estrictament necessària i es realitzi en el termini i les condicions que determini aquesta Ordre, així com les que puguin preveure les corresponents convocatòries.
En cap cas, el cost dels béns o serveis subvencionats pot superar el seu valor de mercat.
9.2 La totalitat de les despeses s'acreditaran mitjançant la justificació de l'execució del mòdul definit a la base 8 d'aquest annex.
10.1 Les sol·licituds i altres tràmits associats al procediment de concessió de les subvencions i la seva justificació s'han de presentar segons models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), buscant el tràmit concret.
La corresponent resolució de convocatòria detallarà els terminis de presentació de les sol·licituds i la resta de tràmits associats i en facilitarà els enllaços.
Així com l'accés a les aplicacions informàtiques corresponents, en especial la de gestió integrada d'accions (GIA), on les entitats mecanitzaran les accions formatives que sol·licitaran.
10.2 Les sol·licituds i altres tràmits associats al procediment de concessió i la seva justificació, es presentaran exclusivament per mitjans telemàtics, acompanyades de la documentació que preveu aquesta Ordre i altra documentació que prevegi la convocatòria.
10.3 Qui representi l'entitat s'ha d'autenticar per fer la resta de transaccions associades al procediment de concessió i justificació dels ajuts per mitjans telemàtics, a través del sistema de signatura electrònica que determini la pròpia Seu electrònica.
10.4 En el supòsit d'interrupció, per circumstàncies accidentals, del funcionament de la Seu electrònica, i sempre que sigui tècnicament possible, la persona usuària que hi accedeixi visualitzarà un missatge en què es comunicarà aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció en el còmput dels terminis.
10.5 La sol·licitud inclourà les declaracions responsables relatives al compliment dels requisits i les obligacions, recollides en les bases 4 i 23 respectivament d'aquest annex, així com aquelles derivades de la mateixa presentació.
A més, també es consultaran les dades relatives a la constitució, estatuts i altres documents fundacionals, mitjançant la consulta al Registre d'entitats de formació, al Registre Mercantil, i al Registre de Cooperatives i Societats Laborals, i a qualsevol altre registre que permeti la interoperabilitat, sempre que aquestes dades estiguin disponibles en els esmentats registres.
10.8 En cas que sigui necessari consultar, en qualsevol moment de la tramitació de la subvenció, a través d'interoperabilitat, dades de terceres persones, caldrà que l'entitat sol·licitant obtingui la corresponent autorització, i en cas de no autoritzar-ho, s'hauran de demanar i presentar els documents acreditatius corresponents.
En tot cas, les entitats que presentin sol·licituds es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En cas que la persona sol·licitant sigui una persona jurídica, per realitzar la sol·licitud caldrà el certificat digital del representant de l'empresa, d'acord amb l'establert als paràgrafs anteriors.
10.10 Pel que fa a la notificació electrònica individual, el servei de notificacions electròniques ofereix una adreça electrònica que actua com a dipòsit de les notificacions electròniques, i que compleix els requisits i les garanties de seguretat exigits per la legislació vigent.
L'entitat rebrà un avís, sense efectes jurídics, del dipòsit de les seves notificacions per correu electrònic o missatge curt a la bústia o el/s telèfon/s indicat/s.
D'acord amb els articles 43.2 i 43.3 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Des del moment del dipòsit de la notificació per part del Servei Públic d'Ocupació de Catalunya, l'entitat disposarà de 10 dies naturals per a la seva visualització o rebuig.
Si transcorregut aquest termini no ha accedit a l'adreça electrònica o ha accedit però no ha visualitzat la notificació, aquesta s'entendrà rebutjada.
Des del moment en què s'accedeix al contingut de la notificació o es rebutja, la notificació es considera practicada.
En cas de les Administracions Públiques, la notificació s'entén practicada quan es realitza el corresponent assentament registral.
11.1 Les accions formatives que es sol·licitin s'han d'introduir en el sistema GIA abans d'emplenar i tramitar el formulari de sol·licitud.
En GIA s'han d'informar les especialitats, les dates previstes, nombre d'alumnes, programació de pràctiques en empresa, adreces i aules o tallers on es durà a terme la formació, i la resta de detalls sobre la realització de les accions formatives sol·licitades.
GIA calcularà l'import de la subvenció sol·licitada que cal traslladar al formulari de sol·licitud, així com el número d'expedient proporcionat per GIA.
En el formulari de sol·licitud s'haurà d'indicar el codi d'expedient i l'import total sol·licitat obtingut al mecanitzar les accions formatives que es volen sol·licitar a l'aplicació GIA ( https://gia.oficinadetreball.gencat.cat/soc_new/home/login.php )
Cada entitat només podrà formular una sol·licitud, sens perjudici que s'hi pugui sol·licitar més d'una acció formativa o itinerari formatiu, llevat que la corresponent convocatòria indiqui una altra cosa.
A efectes de sol·licitud, cal tenir en compte que la introducció a GIA constitueix la descripció del projecte formatiu i el càlcul dels seus costos, per la qual cosa no s'exigeix la presentació d'una memòria tècnica i econòmica del projecte addicional.
11.2 Amb la sol·licitud s'ha d'adjuntar la documentació que es detalla a continuació:
a) Quan la signatura electrònica de la persona que signa la sol·licitud acredita la representativitat amb què actua no és necessari aportar més documentació en relació a la representació.
En cas que no quedi acreditada, cal aportar la documentació acreditativa de la representació amb què s'actua.
b) En cas d'agrupacions sense personalitat jurídica, document de nomenament de la persona representant o apoderada única de l'agrupació, amb poders suficients per sol·licitar, gestionar i percebre les subvencions corresponents, i per complir les obligacions que, com a beneficiària, correspon a l'agrupació, d'acord amb el que preveu l'article 11.3 de la Llei 38/2003, de 17 de novembre, general de subvencions.
c) En cas agrupacions, caldrà demostrar documentalment quina relació existeix entre l'entitat sol·licitant i els seus membres associats o agrupats que assumeixen el compromís de fer la formació i / o la contractació de les persones formades i presentar un acord de col·laboració (d'acord amb el model estandarditzat) que contindrà com a mínim:
- Descripció de l'agrupació amb identificació de l'entitat que sol·licita i qui actuarà com a persona representant o apoderat únic de l'agrupació, amb poders suficients per complir les obligacions que, com a entitat beneficiària, corresponen a l'agrupació.
- Qui fa la coordinació tècnica i quines funcions té encomanades.
- Definició dels compromisos d'execució que adquireix cada membre de l'agrupació, amb el detall de les tasques i la quantificació econòmica d'aquestes, i l'import de la subvenció que ha d'aplicar cadascun d'ells.
Aquest acord l'haurà de presentar la persona representant de l'agrupació i haurà d'estar signat per totes les persones representants legals de les entitats participants.
d) Quan participin en les accions entitats o empreses associades, agremiades o vinculades a l'entitat sol·licitant, s'ha de presentar un conveni o document anàleg que determini el paper que desenvoluparà cadascuna de les entitats associades respecte de la subvenció i la seva relació, les accions formatives que desenvoluparà cada membre i l'import que correspon a les mateixes, així com els drets, obligacions i responsabilitats de cadascuna.
e) En cas de societats civils privades (SCP), còpia de l'escriptura pública o contracte de constitució.
f) Full de domiciliació bancària degudament omplert, si no s'ha presentat anteriorment, o han transcorregut més de cinc anys, o s'ha modificat el seu contingut, d'acord amb el model del Departament de la Vicepresidència i d'Economia i Hisenda de la Generalitat de Catalunya, disponible a l'adreça d'Internet http://economia.gencat.cat/ca/70_ambits_actuacio/tresoreria_i_pagaments/04_models_i_formularis/.
g) La documentació establerta per cada convocatòria.
11.3 La documentació presentada juntament amb la sol·licitud o amb els altres tràmits associats al procediment de concessió, pot ser una còpia autèntica, o bé una còpia simple, sempre que, en aquest darrer cas, es manifesti a través d'una declaració que els documents adjuntats són còpies idèntiques dels documents originals.
11.4 En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre del procediment administratiu comú de les administracions públiques, la seva aportació es pot substituir per una declaració de la persona sol·licitant segons la qual no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
11.5 Les persones sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial juntament amb la sol·licitud.
11.6 En cas que s'hagi de presentar juntament amb la sol·licitud de subvenció documentació addicional a l'esmentada en aquesta Ordre, el detall d'aquesta documentació estarà en la corresponent convocatòria.
12.2 La manca de presentació de qualsevol dels documents que preveu la base 11 d'aquest annex o que estableixi la convocatòria, o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
12.3 Qualsevol sol·licitant pot desistir expressament de la seva sol·licitud de subvenció abans de rebre la resolució d'atorgament, presentant un escrit de desistiment i la Subdirecció General de Polítiques Actives d'Ocupació ha d'acceptar el desistiment amb la resolució corresponent.
12.4 En cas de procediments de concurrència competitiva, prèviament a la concessió de les subvencions, la Sub-direcció General de Polítiques Actives d'Ocupació ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es puguin utilitzar addicionalment altres mitjans electrònics.
12.5 En cas de procediments de concurrència no competitiva, la Subdirecció General de Polítiques Actives d'Ocupació ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada mitjançant notificació electrònica individual.
Criteris de valoració / Requisits per obtenir la subvenció
La valoració de les sol·licituds de les accions formatives es realitza d'acord amb els criteris o requisits que s'exposen en aquesta base, aplicant la metodologia i la puntuació de valoració tècnica que es determina en cada convocatòria, així com els criteris de desempat si la convocatòria ho preveu.
13.1 Criteris per a programes amb procediment de concurrència competitiva
Cada convocatòria desenvoluparà els criteris i detallarà els barems per al repartiment de la puntuació prevista.
S'haurà de deixar constància en l'expedient o en la documentació de la convocatòria dels aspectes concrets que s'han valorat en aplicació de cada criteri i les puntuacions obtingudes.
La puntuació total màxima per a qualsevol acció formativa serà de 100 punts.
I la puntuació mínima per concórrer serà de 50 punts, llevat que la convocatòria estableixi una altra puntuació mínima per passar a concurrència.
Les convocatòries poden establir puntuacions negatives en alguns criteris segons dades declarades o en funció de l'actuació de les entitats sol·licitants.
La forma d'aplicar i acreditar els criteris de concurrència competitiva per a l'atorgament de les subvencions previstes en aquesta Ordre pot diferenciar entre entitats amb experiència en un determinat període i/o convocatòries i entitats sense experiència anterior.
Una vegada valorades les sol·licituds de les entitats i aplicats els criteris de valoració, cada acció obté una puntuació que, si supera el mínim establert, passarà a les diferents fases de la concurrència si la convocatòria les preveu.
13.1.1 Programa de Formació d'Oferta en Àrees Prioritàries (FOAP)
Criteri a) Adequació a les necessitats del mercat de treball segons territori.
L'adequació de les accions sol·licitades a les necessitats del mercat de treball en el territori i a la qualificació professional dels diferents col·lectius de persones treballadores, es valorarà tenint en compte les àrees prioritàries segons les necessitats formatives territorials i la priorització establerta pels agents territorials i sectorials, que hagin estat consultats pel Servei Públic d'Ocupació de Catalunya.
La priorització de l'oferta formativa es publicarà al web institucional, prèviament a la publicació de la convocatòria.
La puntuació màxima serà de 35 punts.
Criteri b) Capacitat i qualitat dels centres i entitats.
La capacitat i la qualitat dels centres i les entitats sol·licitants per a la realització de les accions formatives que facilitin la inserció laboral o millora professional de l'alumnat, es valorarà mitjançant la metodologia que es determini en la corresponent convocatòria.
La puntuació màxima serà de 65 punts.
Criteri c) Valoració de la formació realitzada i sol·licitada.
S'efectuarà la valoració de diferents aspectes de la programació de cadascuna de les accions formatives sol·licitades, així com del compliment de la programació i dels compromisos adquirits en l'exercici o exercicis anteriors en cas d'entitats amb atorgament i accions realitzades anteriorment.
La puntuació màxima serà de 0 punts atès que la valoració d'aquest criteri pot generar puntuacions negatives.
13.1.2 Programa de Formació amb Compromís de Contractació (FCC)
Criteri a) Valoració de l'entitat.
S'efectuarà la valoració de diferents aspectes qualitatius en relació amb els serveis que ofereix a l'alumnat, com l'existència de serveis de suport per a la recerca de feina, disposar d'un pla d'igualtat home/dona, tenir un dispositiu d'atenció a persones de col·lectius vulnerables.
També es valorarà el compliment del compromís de contractació d'aquelles entitats que hagin participat en convocatòries anteriors.
La puntuació màxima serà de 13 punts.
Criteri b) Valoració de la proposta metodològica.
En la selecció de l'alumnat es valorarà l'ajustament del seu perfil als col·lectius prioritaris, les dificultats d'ocupabilitat del col·lectiu així com l'adequació al pla d'inserció proposat (perfil i selecció d'alumnat).
Es valorarà també l'assignació de personal tutor de seguiment, addicional al que està previst normativament, així com l'adequació del projecte formatiu a les accions subvencionables.
La puntuació màxima serà de 17 punts.
Criteri c) Valoració del pla d'inserció.
Es valorarà l'argumentació de la necessitat de la contractació, el nivell de concreció dels compromisos de contractació adquirits; i/o la qualitat del procés previst per a assolir-los.
La puntuació màxima serà de 70 punts.
13.1.3 Programes de formació per cobrir necessitats específiques
Criteri a) Adequació a l'objecte específic del programa
Es valorarà que les actuacions proposades s'ajustin a les finalitats concretes del programa, que pot estar adreçat a un col·lectiu, sector o territori, responguin a demandes de formació o a la necessitat de completar itineraris formatius.
Criteri b) Valoració de la proposta formativa i metodològica
Es valoraran els diferents aspectes de la programació de la formació sol·licitada així com la metodologia proposada i l'ajust al perfil de l'alumnat.
Criteri c) Valoració de l'entitat
Es valoraran aspectes qualitatius de les entitats sol·licitants, com els serveis que ofereixen a l'alumnat, la seva vinculació al sector productiu i al territori, disposar d'un pla d'igualtat home/dona, tenir un dispositiu d'atenció a persones de col·lectius vulnerables.
La puntuació màxima serà de 30 punts
13.2 Requisits per a programes amb procediment de concurrència no competitiva
Per al programa Forma i Insereix (F&I) el procediment de concessió és de concurrència no competitiva.
Es comprovarà que l'entitat sol·licitant compleix els requisits per ser beneficiària de la subvenció, que el programa formatiu s'ajusta a les accions formatives previstes en aquestes bases i que l'entitat assumeix el compromís de contractació establert a la base 5.10 d'aquest annex.
14.1 El procediment ordinari de concessió de les subvencions regulades en aquesta Ordre és el de concurrència competitiva, llevat del programa Forma i Insereix, en què s'aplicarà el procediment de concurrència no competitiva.
14.2 En ambdós casos, l'òrgan competent per a la instrucció dels procediments és la Sub-direcció General de Polítiques Actives d'Ocupació.
14.3 Subvencions en règim de concurrència competitiva
El procediment de concessió de subvenció s'inicia l'endemà de la data de publicació de la convocatòria.
Es verificarà que les entitats sol·licitants compleixen els requisits per ser beneficiàries de les subvencions i s'avaluaran les sol·licituds per part de l'òrgan instructor d'acord amb els criteris indicats a la base 13.1 de l'annex 1.
Un cop avaluades les sol·licituds, aquestes seran examinades per un òrgan col·legiat, la composició del qual serà la següent; llevat que la convocatòria n'estableixi una de diferent:
La persona titular de la Sub-direcció General de Polítiques Actives d'Ocupació, que farà les funcions de president/a.
La persona titular de la Sub-direcció General d'Ocupació i Territori del Servei Públic d'Ocupació de Catalunya.
La persona titular del Servei de Formació Professional per a la Inserció Laboral, que farà les funcions de secretari/a.
Els/les caps dels serveis territorials del Servei Públic d'Ocupació de Catalunya, o almenys una representació d'ells, d'acord amb el que disposi la convocatòria corresponent.
La persona titular del Servei Jurídic del Servei Públic d'Ocupació de Catalunya, com assessora.
Atès el que estableix l'article 11.5 de l'Acord de Govern GOV/85/2016, de 28 de juny, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic, un cop avaluades les sol·licituds, l'òrgan instructor formularà directament proposta de resolució definitiva de concessió de subvencions, d'acord amb la proposta de l'òrgan col·legiat.
14.4 Subvencions en règim de concurrència no competitiva
Les sol·licituds es revisaran, s'instruiran i resoldran seguint l'ordre de la data de presentació fins exhaurir la partida pressupostària assignada, tenint en compte que les sol·licituds presentades incompletes o que s'hagin d'esmenar desplegaran els seus efectes en la data en què es produeixi l'esmena.
En cas que s'hagi de requerir a l'entitat sol·licitant per tal que esmeni o completi la seva sol·licitud, aquesta perdrà l'ordre de prelació de la presentació.
En aquest supòsit, la data de la presentació de la informació o la documentació requerida, serà la que s'utilitzarà per ordenar la sol·licitud per data de presentació.
L'òrgan instructor verificarà que les entitats sol·licitants compleixen els requisits per ser beneficiàries de les subvencions i també els requisits indicats a la base 13.2 per poder obtenir la subvenció.
14.5 Les convocatòries podran determinar distribucions del pressupost i reserves inicials de l'import convocat per a determinats col·lectius o necessitats del mercat de treball que es considerin prioritàries.
En cas que s'hagi de cobrir tot el territori, el procediment de concessió inclourà els mecanismes necessaris per assegurar una oferta formativa diversificada i completa i una assignació pressupostària equilibrada territorialment i descentralitzada.
Es promourà la desconcentració dels atorgaments, de manera que hi hagi un repartiment adequat entre les entitats participants, les unitats territorials i les àrees formatives ofertades.
La distribució de les accions formatives es podrà organitzar per unitats territorials i fer assignacions de pressupost proporcionals a l'atur registrat i d'altres variables rellevants.
Cada unitat territorial tindrà definides prèviament les especialitats formatives que s'hi poden sol·licitar i la seva priorització.
El procediment d'atorgament haurà d'assegurar la cobertura de les àrees professionals més prioritàries i de caràcter transversal, tals com les vinculades a les famílies d'administració i gestió, informàtica i idiomes.
Les respectives convocatòries podran determinar altres procediments per a la distribució del pressupost convocat, en funció de les disponibilitats, de les prioritats de les àrees professionals i de les necessitats territorials o sectorials detectades.
14.6 L'annex 3 de la present Ordre descriu el procediment de distribució del pressupost per àrees prioritàries i unitats territorials, així com les successives fases de la concurrència previstes per al programa de Formació d'Oferta en Àrees Prioritàries (FOAP), adreçat a tota Catalunya.
15.1 L'òrgan competent per dictar la resolució és la persona titular de la Direcció del Servei Públic d'Ocupació de Catalunya, a proposta de la persona titular de la Subdirecció General de Polítiques Actives d'Ocupació del Servei Públic d'Ocupació de Catalunya.
15.2 El termini per emetre la resolució i notificar-la és com a màxim de 6 mesos a comptar des de la data de publicació de la convocatòria, amb l'excepció del Programa Forma i Insereix, on el termini per resoldre s'estableix des de la data de presentació de la sol·licitud, o de la data en què s'hagi esmenat aquesta.
15.3 La resolució d'atorgament ha de ser degudament motivada i ha de contenir, com a mínim, la identificació de l'entitat sol·licitant a la que es concedeix la subvenció, l'import i, si s'escau, el compromís de contractació o inserció assumit per l'entitat i el percentatge subvencionat del pressupost de l'activitat; en cas que s'autoritzin bestretes, la justificació de l'execució de l'objecte de la subvenció i, quan aquesta Ordre ho permeti, l'autorització de subcontractació, si s'escau.
15.4 Per a les subvencions concedides en règim de concurrència competitiva, la resolució es notificarà a l ́entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
15.5 Per a les subvencions concedides en règim de concurrència no competitiva, la resolució es notificarà a l'entitat interessada mitjançant notificació electrònica individual.
15.6 En cas que l'òrgan competent no dicti ni notifiqui la resolució en el termini màxim establert, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
15.7 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant de la persona titular de la Secretaria General del Departament de Treball, Afers Socials i Famílies en el termini d'un mes, a comptar de l'endemà de la notificació de la resolució, segons el que estableix l'article 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, de 3 d'agost.
15.9 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Les entitats beneficiàries podran iniciar les accions formatives a partir de la data de publicació o de notificació de la resolució d'atorgament, sempre que disposin de l'autorització per iniciar-les mitjançant l'aplicació informàtica de gestió d'accions del Servei Públic d'Ocupació de Catalunya.
No es podrà iniciar una acció formativa quan la resolució d'atorgament indiqui que està condicionada a la resolució d'un expedient d'acreditació al corresponent Registre d'entitats de formació.
En aquests casos, per poder iniciar l'acció formativa caldrà que l'entitat obtingui l'alta en el Registre esmentat en l'especialitat o especialitats a la qual estan vinculades les accions subvencionades a impartir.
S ́entendran iniciades les accions formatives atorgades quan, almenys una d'elles s'hagi iniciat com a màxim el 30 de desembre de l'any de l'atorgament.
Les especialitats formatives que tinguin data prevista de baixa del fitxer d'especialitats s'hauran d'iniciar, necessàriament, abans d'aquesta data de baixa.
Les accions han de finalitzar com a màxim el 31 d'octubre de l'any següent al de l'atorgament, llevat que la convocatòria estableixi un altre termini.
En la corresponent convocatòria es determinarà el termini d'execució de les accions formatives.
17.1 Prèviament al reconeixement de l'obligació de cadascun dels pagaments, la Sub-direcció General de polítiques Actives d'Ocupació, comprovarà d'ofici si l'entitat beneficiària està al corrent de les obligacions tributàries i amb la Seguretat Social.
En cas que l'entitat beneficiària no tingui la residència fiscal en territori de l'Estat espanyol, ha de presentar un certificat emès per les autoritats competents del país de residència traduït a alguna de les llengües oficials a Catalunya.
17.2 El pagament de la subvenció es tramitarà mitjançant una bestreta del 60% de l'import atorgat que proposarà la persona titular del Servei de Formació Professional per a la Inserció Laboral, a partir de l'inici de les accions formatives, per a la qual no s'exigeixen garanties.
El pagament del 40% restant s'ha de tramitar un cop l'activitat subvencionada ha estat degudament justificada d'acord amb el que estableixen aquestes bases i la normativa aplicable i el tramitarà la persona titular del Servei de Control i Justificació Econòmica.
El Servei Públic d'Ocupació de Catalunya, d'acord amb l'article 98.1 del Decret legislatiu 3/2002, de 24 de desembre, pel que s'aprova el text refós de la llei de finances públiques de Catalunya, i fetes les comprovacions oportunes de compliment de l'objecte de l'activitat subvencionable i comprovada la justificació, procedirà a fer el pagament de l'import restant d'acord amb la sol·licitud de l'entitat de la liquidació de l'import restant de la subvenció o a iniciar el procediment de revocació oportú, prèvia regularització de l'import atorgat.
17.3 La persona titular de la Sub-direcció General de Gestió Econòmica i Patrimoni del Servei Públic d'Ocupació de Catalunya és l'òrgan que signarà l'ordre de pagament.
17.4 Els pagaments es podran fraccionar en parts d'acord amb el Pla de Tresoreria del Servei Públic d'Ocupació de Catalunya i les seves disponibilitats.
17.5 L'import del segon pagament s'ajustarà a la quantia de la subvenció que vindrà determinada pels mòduls previstos a la base 8 d'aquest annex, d'acord amb l'execució justificada de les accions i en cas de convocatòries amb compromís de contractació, segons el grau de compliment del compromís de contractació assolit.
18.1 D'acord amb l'article 19.4 de la Llei 38/2003, de 17 de novembre, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució d'atorgament.
Per a les actuacions regulades en aquesta Ordre, es consideraran circumstàncies que alteren les condicions de la concessió les que afectin a qualsevol dels requisits establerts per obtenir les subvencions i les relatives a la inscripció / acreditació al corresponent Registre d'entitats de formació professional per a l'ocupació, com per exemple la modificació de les instal·lacions, equipaments, personal formador i altres condicions per a la realització de les accions formatives.
Igualment s'hi considerarà l'obtenció concurrent d'altres subvencions.
18.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
19.1 No es permet la subcontractació, llevat dels programes Forma i Insereix o de Formació per cobrir necessitats específiques.
En qualsevol cas la convocatòria ho ha d'indicar expressament.
19.2 S'entén que una entitat beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció i la seva gestió.
En tot cas, la contractació de personal formador per a impartir l'acció formativa per part de l'entitat beneficiària no es considera subcontractació.
Les entitats subcontractades han de complir els mateixos requisits i obligacions que l'entitat beneficiària.
19.4 La subcontractació podrà ser per la totalitat de la subvenció i en cap cas podrà suposar un cost addicional.
19.6 En cap cas l'entitat beneficiària pot subcontractar l'execució total o parcial de les accions subvencionades amb les persones o entitats que estableix l'article 29.7 de la Llei 38/2003, de 17 de novembre.
L'article 68 del Reial decret 887/2006, de 21 de juliol, exposa què s'entén com a vinculació en cas de les entitats.
19.7 La subcontractació s'ha de formalitzar per escrit mitjançant contracte.
19.9 El subcontractat no pot concertar amb tercers l'execució total ni parcial de l'acció subcontractada.
19.10 S'ha d'acreditar la solvència tècnica de l'empresa o professional que es subcontracta.
En aquest sentit, la subcontractació s'haurà de fer amb entitats de formació acreditades o inscrites al corresponent Registre d'entitats de formació, en l'especialitat sol·licitada, a data de la publicació de la convocatòria.
Quan s'efectuï la subcontractació d'una formació a mida de les necessitats de l'empresa, l'entitat formadora caldrà que, a la data de la sol·licitud, estigui inscrita i o acreditada en alguna especialitat, i haurà de complir els requisits previstos al programa que aprovi el Servei Públic d'Ocupació Estatal per a l'especialitat a mida.
19.11 A més del que estableix l'article 29 de la Llei 38/2003, de 17 de novembre, en la subcontractació de les actuacions cal tenir en compte el següent:
b) El contingut de la prestació que es subcontracta ha d'estar perfectament identificat en relació amb el projecte o activitat.
c) L' entitat beneficiària ha de facilitar informació sobre l'adequació dels preus al mercat en els casos que li sigui requerida.
Per a la justificació de les activitats subcontractades, en cas que li sigui requerit, s'ha de presentar un document formalitzat per l'entitat subvencionada i la subcontractada, en el qual cal identificar les activitats que es realitzin, la seva durada i el seu cost.
19.12 El contingut mínim que ha d'incloure el contracte és el següent:
a) Identificació de les parts: càrrec, nom, NIF, domicili social i tipus d'empresa.
c) Activitat concreta que se subcontracta: partides contractades, cost o pressupost previst i percentatge sobre el total de la subvenció que pot arribar fins al 100% de l'acció subcontractada.
e) Hores lectives previstos de la formació que impartirà l'entitat subcontractada.
g) Vigència de la relació contractual.
h) Lloc on s'impartirà la formació.
i) Data d'inici i de finalització prevista de la formació.
- L'entitat beneficiària declara que no concerta l'execució total o parcial de les activitats subvencionades en els supòsits que estableix l'article 29.7 de la Llei 38/2003, de 17 de novembre.
o) Òrgans i procediments als quals se sotmetran les qüestions litigioses que es puguin derivar del conveni.
19.13 L'entitat beneficiària haurà de presentar amb la sol·licitud, el document del contracte o conveni, o del precontracte si encara no s'ha formalitzat, juntament amb el document de la declaració responsable del centre de formació subcontractat.
L'òrgan concedent comprovarà la documentació presentada i, si és correcta, autoritzarà expressament la subcontractació mitjançant la resolució d'atorgament.
L'entitat beneficiària no podrà començar les accions formatives sense aquesta autorització.
20.1 En cas que l'import atorgat sigui superior a 10.000 euros, un cop rebuda la resolució d'atorgament caldrà aportar una declaració comunicant la informació relativa a les retribucions dels òrgans de direcció o administració, a l'efecte de fer-les públiques, d'acord amb el que estableix l'article 15.2 de la Llei 19/2014, de 29 de desembre, de transparència, accés a la informació pública i bon govern.
20.2 Les entitats beneficiàries han d'informar a les aplicacions informàtiques de gestió GIA i qBID les dades relatives a la gestió de les accions, tal i com recull la base 5.12 de la present Ordre.
A aquest efecte, es publicaran les corresponents guies i manuals de gestió, per facilitar el desenvolupament correcte de les accions formatives i la generació de la documentació necessària per a l'acreditació de l'execució i verificació de la formació.
20.3 Per altra banda, la documentació d'execució que es genera en el desenvolupament de les actuacions i que les entitats beneficiàries hauran de custodiar o presentar com a evidències de la realització de les actuacions es detallarà en la corresponent resolució de convocatòria.
21.1 La justificació del compliment de les condicions imposades i de la consecució de l'objecte de la subvenció es farà d'acord amb el preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i l'Ordre ECO/172/2015, de 3 de juny, sobre les formes de justificació de subvencions.
21.2 Un cop finalitzades les actuacions, l'entitat beneficiària haurà de presentar la justificació de la subvenció corresponent a cada actuació, d'acord amb les indicacions de la base 10.1 de l'annex I d'aquesta Ordre.
La modalitat de justificació és l'acreditació per mòduls.
21.3 Contingut de la justificació.
La justificació de les actuacions ha d'incloure:
Una memòria explicativa del compliment de la finalitat de les actuacions, amb indicació de les activitats realitzades i dels resultats obtinguts.
Serà una única memòria per a la totalitat de les accions atorgades a l'expedient, que inclourà dades de l'entitat, dades de la programació feta, l'execució del procés formatiu i d'avaluació de l'alumnat, les actuacions realitzades per a l'autoavaluació i control de la qualitat interna, l'anàlisi dels resultats ocupacionals, compliment dels compromisos adquirits en la sol·licitud i propostes de millora.
La Guia de gestió i justificació de les accions de formació per a l'ocupació que es publica amb cada convocatòria, desenvolupa aquests aspectes.
Indicarà el model normalitzat a seguir i donarà les indicacions per a la seva elaboració.
Una memòria econòmica sobre el cost de les actuacions realitzades, que ha de contenir:
a) Declaració de l'empresa o entitat beneficiària sobre el nombre d'unitats físiques considerades com a mòdul.
b) Quantia de la subvenció, calculada en base a cadascuna de les persones que han assistit a la formació i que han estat contractades, si s'escau, tenint en compte el que estableix la base 5.9 d'aquesta Ordre.
L'aplicació informàtica de gestió de les accions formatives (GIA), a partir de la relació de les persones que han assistit a la formació i de les hores d'assistència de cadascuna d'elles que consten en l'aplicació, realitzarà el càlcul de la quantia i facilitarà el document a presentar per donar compliment als apartats a) i b) que formen part de la memòria econòmica.
b.1) Per accions conduents a l'obtenció de Certificats de Professionalitat, el càlcul de la quantia subvencionable es farà de la manera següent:
Per als alumnes que hagin finalitzat la formació d'acord amb els criteris previstos a la base 5.9, l'import s'obtindrà multiplicant el mòdul econòmic de l'acció formativa pel nombre d'alumnes que han finalitzat l'acció formativa.
Per als alumnes el còmput d'assistència dels quals es faci a nivell de mòdul formatiu d'acord amb els criteris previstos a la base 5.9, l'import s'obtindrà multiplicant el mòdul econòmic del mòdul formatiu pel nombre d'alumnes que l'han finalitzat.
El mòdul econòmic del mòdul formatiu s'obtindrà aplicant el mòdul/hora, publicat a la Resolució de mòduls econòmics, per les hores del mòdul formatiu que correspongui, d'acord amb el que estableix la base 8.
Per als alumnes que no hagin finalitzat la formació, d'acord amb els criteris previstos a la base 5.9, l'import subvencionable s'obtindrà multiplicant el mòdul/hora publicat a la Resolució de mòduls econòmics pel nombre d'hores de formació efectivament realitzades pels alumnes.
El càlcul final de la subvenció a percebre per l'entitat beneficiària vindrà donat per la suma dels imports subvencionables calculats.
b.2) Per accions no conduents a l'obtenció de Certificats de Professionalitat, el càlcul de la quantia subvencionable es farà de la manera següent:
Els alumnes que hagin finalitzat la formació d'acord amb els criteris previstos a la base 5.9, l'import s'obtindrà multiplicant el mòdul econòmic de l'acció formativa pel nombre d'alumnes que l'han finalitzat.
Els alumnes que no hagin finalitzat la formació, d'acord amb els criteris previstos a la base 5.9, l'import subvencionable s'obtindrà multiplicant el mòdul/hora publicat a la Resolució de mòduls econòmics pel nombre d'hores de formació efectivament realitzades.
El càlcul final de la subvenció a percebre per l'entitat beneficiària vindrà donat per la suma d'aquests imports.
b.3) Per a convocatòries amb compromís de contractació, s'establirà un mòdul econòmic vinculat al resultat obtingut en relació al compliment del compromís de contractació assolit, segons preveu la base 8 d'aquest annex.
c) Si escau, una relació detallada d'altres ingressos o subvencions que hagin finançat l'activitat subvencionada amb indicació del seu import i procedència.
d) Si escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin a comptar des del termini de finalització per a la presentació de la justificació econòmica.
e) En el supòsit d'accions formatives amb compromís de contractació, a més, les empreses o les entitats hauran de presentar la fitxa d'inserció laboral, segons model normalitzat.
Aquesta informació s'haurà de mecanitzar en la pantalla corresponent de l'aplicació GIA.
El Servei Públic d'Ocupació de Catalunya verificarà aquestes contractacions mitjançant les aplicacions Contrat@ i la base de dades de la Tresoreria General de la Seguretat Social.
f) Les actuacions que tenen el mòdul econòmic com a modalitat de finançament queden acreditades amb la comprovació de la realització efectiva de l'acció i el compliment dels resultats al qual estan vinculats, mitjançant les conclusions del procés de verificació in situ del projecte i de la verificació administrativa de la memòria explicativa.
Així, una vegada revisada la justificació presentada per l'entitat i vist el resultat de les comprovacions sobre la realització de les accions subvencionades a què fa referència el paràgraf anterior, el Servei Públic d'Ocupació de Catalunya regularitzarà la subvenció i procedirà al pagament restant, a l'acceptació del reintegrament, a la reclamació de la devolució o el que resulti de la justificació, a efectes de tancament de l'expedient, d'acord amb el procediment que s'estableixi a l'efecte, i emetrà la resolució corresponent, si s'escau.
Les entitats beneficiàries de les subvencions resten obligades a presentar la justificació de la subvenció per mitjans telemàtics en el termini comprés entre els dies 1 a 30 de desembre de l'any següent al de l'atorgament, llevat que la convocatòria estableixi un altre termini; d'acord amb el que estableix la base 10.1 d'aquest annex.
22.1 D'acord amb les previsions de l'article 17 de la Llei 30/2015, de 9 de setembre, amb la finalitat de garantir el compliment de les condicions que motiven la realització de les accions formatives, aquestes han de ser objecte d'un seguiment i control efectiu per les administracions competents, que ha de comprendre la totalitat de les iniciatives i modalitats d'impartició i que ha d'incloure, més enllà de la mera comprovació de requisits i formalitats, l'avaluació dels resultats de la formació, per contribuir així a garantir-ne la qualitat.
Aquest seguiment i control es pot fer sobre la totalitat de les accions formatives o sobre la base d'una mostra estadística suficientment representativa.
Les accions formatives subvencionades a l'empara de la present Ordre se sotmetran a les actuacions de verificació i seguiment descrites en els apartats següents.
22.2 Les actuacions de verificació per part de la Sub-direcció General de Verificació i Supervisió de les accions subvencionables seran de tres tipus:
Tenen per objecte verificar l'execució de les actuacions i assegurar que està suportada pels corresponents documents justificatius, d'acord amb el que s'indica a les bases 20 i 21 d'aquest annex respecte l'execució i la justificació, respectivament.
Tenen per objecte comprovar l'efectiva realització de l'acció subvencionada i/o el compliment de les obligacions dels beneficiaris així com altra documentació que ha de custodiar l'entitat.
En cas d'accions formatives en modalitat teleformació la verificació de les mateixes es farà de forma virtual sobre l'aplicació informàtica GIA i sobre la plataforma de l'entitat que doni suport a l'acció
Tenen per objecte comprovar l'efectiva realització de l'acció subvencionada i/o el compliment de les obligacions dels beneficiaris un cop finalitzada la seva execució.
22.3 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi la Sub-direcció General de Verificació i Supervisió.
22.4 Les actuacions de verificació de les subvencions es podran efectuar amb la col·laboració d'empreses auditores contractades a l'efecte pel Servei Públic d'Ocupació de Catalunya.
22.5 El Servei Públic d'Ocupació de Catalunya designarà les persones responsables per realitzar les funcions del seguiment i la verificació de les accions formatives, així d'acompanyament a les entitats de formació en el seu desenvolupament, amb la finalitat de facilitar-ne una gestió i execució correctes, ajustades a la normativa i de qualitat.
Les persones designades podran procedir a la suspensió cautelar de l'inici o el desenvolupament de l'acció formativa quan observin anomalies que repercuteixin en el desenvolupament normal de la impartició de la formació, prèvia comunicació motivada a l'entitat, fins a la seva esmena.
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant el Servei Públic d'Ocupació de Catalunya en la forma i termini que s'estableix a la base 21 d'aquest annex.
b) En cas que les entitats beneficiàries siguin entitats públiques, formalitzar el corresponent encàrrec de gestió, en cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatuts que tenen la condició de mitjà propi i servei tècnic de l'entitat beneficiària d'acord amb el que estableix la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
d) Amb caràcter previ a l'inici de l'acció formativa, subscriure una assegurança d'accidents personals que cobreixi, per tots els alumnes participants, els imports establerts en la corresponent convocatòria per al cas de mort o invalidesa, que s'ajusti tant al període de duració teoricopràctic de l'acció formativa com al seu horari diari, que cobreixi les despeses d'accident in itinere, els riscos derivats de les visites de l'alumnat a empreses o altres establiments que s'organitzin per donar suport al desenvolupament de les accions formatives.
També s'ha de subscriure una assegurança de responsabilitat civil davant de tercers, de manera que cobreixi els danys que els participants puguin produir, derivats de l'execució de la formació.
El Servei Públic d'Ocupació de Catalunya resta exonerat de qualsevol responsabilitat al respecte.
Les assegurances han d'estar degudament pagades per tal que siguin efectives, aspecte que l'entitat haurà de poder acreditar.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 31 d'aquest annex.
m) Identificar en un compte separat o un epígraf específic de la seva comptabilitat totes les despeses d'execució de les accions formatives, així com les bonificacions que s'apliquin i el cofinançament, si s'escau, del Fons Social Europeu o altres ajudes i iniciatives europees, sota la denominació de formació professional per a l'ocupació.
p) Complir amb les indicacions que determinin les guies que s'esmenten i que es desenvolupin en les corresponents convocatòries derivades d'aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
q) D'acord amb l'article 15.2 de la Llei 19/2014, de 29 de desembre, de transparència, accés a la informació pública i bon govern, en cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
r) D'acord amb l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals del programa subvencionat puguin tenir contacte amb menors en l'exercici de les activitats relacionades amb el programa, l'entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
s) Adherir-se als principis ètics i regles de conducta als quals han d'adequar l'activitat les entitats beneficiàries, i que es detallen a l'annex 2 d'aquesta Ordre.
t) Les entitats privades, els partits polítics, les associacions i fundacions vinculades, les organitzacions sindicals i empresarials que perceben subvencions o ajuts públics de més de 100.000, 00 euros anuals o que almenys el 40% dels seus ingressos anuals procedeix de subvencions, sempre que aquesta quantitat sigui de més de 5.000 euros, han de complir les obligacions del Títol II de la Llei 19/2014, de 29 de desembre.
u) Presentar al Servei Públic d'Ocupació de Catalunya tota la documentació corresponent a l'execució i la justificació de les actuacions segons la base 20 i el que s'indiqui en la base 21.
v) Complir, en la impartició de les accions formatives, les prescripcions que els siguin aplicables en virtut d'una disposició legal o reglamentària, inclosa l'obligació d'impartir la formació en els espais i amb els mitjans formatius acreditats i/o inscrits per a aquesta finalitat.
w) Facilitar i corresponsabilitzar-se en el seguiment de la participació de l'alumnat, de l'aprenentatge i la seva avaluació, així com en la recerca de metodologies i eines necessàries per a la posada al dia del sistema de formació professional per a l'ocupació.
x) Sotmetre's als controls i a les auditories de qualitat que estableixin les administracions competents, els resultats dels quals s'han d'incorporar als registres en què estiguin inscrites.
y) Mantenir les exigències tecnicopedagògiques, d'instal·lacions, equipament i mitjans humans que s'hagin tingut en compte per a l'acreditació o inscripció de l'especialitat.
z) Col·laborar en els processos per a la selecció de participants i per a la seva inserció en el mercat de treball quan siguin desocupats, específicament de la manera que ho determini l'administració competent en cadascuna de les iniciatives que es convoquin.
aa) Col·laborar amb el Servei Públic d'Ocupació de Catalunya en la tramitació i gestió de les beques i ajuts previstos en la present Ordre, i recollits en les corresponents convocatòries, i ajudar l'alumnat en la informació, documentació, sol·licitud i tramitació de les beques i ajuts.
ab) Comunicar a l'administració pública competent qualsevol canvi de titularitat o de forma jurídica per mantenir la inscripció com a entitat de formació.
ac) Declarar que la documentació que es presenta amb la sol·licitud i amb qualsevol altre tràmit associat al procediment de concessió de les subvencions i la seva justificació, és una còpia idèntica del document original i que les dades contingudes són certes.
ad) Recollir i custodiar l'autorització per facilitar les dades de les persones adscrites a l'acció o les accions subvencionades i/o de les persones destinatàries.
Les persones o les entitats beneficiàries de les subvencions s'han de sotmetre a les actuacions de control que el Servei Públic d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
És d'aplicació tot el que preveu, sobre control de la formació i règim sancionador, el Capítol IV de la Llei 30/2015, de 9 de setembre, per la qual es regula el sistema de formació professional per a l'ocupació de l'àmbit laboral.
25.1 L'òrgan concedent revocarà totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponents, en els supòsits previstos pels articles 92 bis i 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre.
25.2 També serà causa de revocació l'incompliment i la falsedat en la declaració dels requisits previstos a la base 4 d'aquesta Ordre.
25.3 Són causes específiques de revocació total les següents:
a) La realització de les accions formatives sense disposar dels requisits exigits per la normativa reguladora per a la impartició de l'especialitat.
b) No assolir l'objectiu mínim del 35%, expressat per l'indicador de nombre d'hores de formació impartides multiplicat pel nombre d'alumnes formats, d'acord amb l'article 37 de l'Ordre TAS/718/2008, de 7 de març.
c) La interrupció de les classes durant més de dos dies lectius el mateix mes, per causes no justificades imputables a l'entitat beneficiària, i sense l'autorització deguda per part del Servei Públic d'Ocupació de Catalunya.
25.4 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb la secció quarta del capítol IX del Text refós de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb la secció cinquena de l'esmentat capítol 9 de la Llei de finances públiques de Catalunya i la Llei 38/2003, de 17 de novembre, general de subvencions.
25.5 Els incompliments dels requisits o de les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial o total de les subvencions concedides, que pot comportar la minoració de l'import pendent de pagament i/o el reintegrament parcial o total, per part de l'entitat beneficiària, de les quantitats pagades (bestretes) amb els interessos de demora corresponents.
25.6 Quan l'execució de les accions de formació estigui compresa entre el 35% i el 100%, la subvenció concedida es minorarà parcialment, d'acord amb el càlcul de la quantia subvencionable descrit a les bases 8 i 21, i amb les especificacions establertes a les respectives convocatòries.
25.7 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
Resten exclosos els supòsits de revocacions que impliquin el reintegrament d'un import inferior a 60 euros en els termes previstos per l'article 40 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
En cas d'incompliment de les obligacions que preveuen aquestes bases els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, els capítols II i VI del Real decret legislatiu 5/2000, de 4 d'agost, pel qual s'aprova el Text refós de la Llei sobre infraccions i sancions en l'ordre social, així com el que estableixen els articles 101 i següents del Text refós de la Llei de finances públiques de Catalunya, en tot el que no s'hi oposi, amb independència del reintegrament total o parcial de la subvenció.
S'han de considerar les modificacions introduïdes per la disposició final tercera de la Llei 30/2015, de 9 de setembre, específiques de la formació professional per a l'ocupació.
28.1 Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
29.1 El Servei Públic d'Ocupació de Catalunya establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o, la Conferència Sectorial d'Ocupació i Afers Laborals, Pla Anual de Polítiques d'Ocupació, -PAPE- i al mateix Servei Públic d'Ocupació de Catalunya, Pla de Desenvolupament de Polítiques Actives d'Ocupació, PDPA, i els pressupostos de la Generalitat de Catalunya.
29.2 La convocatòria establirà els indicadors i les dades d'aquests indicadors seran facilitades per les entitats beneficiàries mitjançant la xarxa telemàtica del Servei Públic d'Ocupació de Catalunya amb la introducció de les dades dels participants, o bé directament, d'acord amb les instruccions que es publiquin.
Tal com recullen els articles 17 i 20 de la Llei 3/2003, de 17 de novembre, general de subvencions, en la Base de dades Nacional de Subvencions, es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://seu.gencat.cat/informacio-publica.html ), i al Portal de la Transparència ( http://transparencia.gencat.cat ).
Cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la finalitat de la subvenció.
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons la base 23 d'aquest annex, sobre les obligacions de les entitats beneficiàries i d'acord amb l'article 31 del Reglament de la Llei general de subvencions aprovat pel Reial decret 887/2006, de 21 de juliol.
- Inclusió de la imatge institucional del Servei Públic d'Ocupació de Catalunya i de les altres Administracions que financiïn la subvenció en cartells, plaques commemoratives, materials impresos, mitjans electrònics o audiovisuals o bé esments realitzats als mitjans de comunicació.
- Identificació externa dels centres segons la Resolució TSF/1870/2017, de 28 de juliol, per la qual s'estableixen la identificació externa dels centres col·laboradors del Servei Públic d'Ocupació de Catalunya inscrits i/o acreditats al Registre d'entitats de formació i la identificació interna de les actuacions que duen a terme.
31.3 El tipus de la publicitat restarà condicionada als fons de finançament de la subvenció, que s'establiran en cada convocatòria.
L'entitat beneficiària haurà d'incloure, en totes les mesures d'informació i comunicació que realitzi, el logotip del Servei Públic d'Ocupació de Catalunya i el senyal de la Generalitat de Catalunya.
Les mides i la distribució seran les que indiqui la pàgina d'identitat corporativa de la Generalitat de Catalunya referents al Servei Públic d'Ocupació de Catalunya que es poden trobar a l'enllaç: http://identitatcorporativa.gencat.cat/web/.content/Documentacio/descarregues/dpt/COLOR/Treball/manual_SOC.pdf
31.5 L'entitat beneficiària haurà d'incloure, en totes les mesures d'informació i de comunicació que realitzi, el logotip del Ministeri que tingui les competències d'ocupació i del Servei Públic d'Ocupació Estatal.
Les característiques tècniques de les mesures d'informació i dels cartells s'han d'adequar al que determini la normativa de la Conferència Sectorial d'Ocupació i Afers Laborals a l'Ordre que reguli la distribució territorial de les subvencions addicionals d'àmbit laboral finançades amb càrrec als pressupostos generals de l'Estat.
En tot cas haurà de constar expressament, en lloc visible, que s'han finançat amb càrrec als fons rebuts del Servei Públic d'Ocupació Estatal.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" regulades a l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, modificada per l'Ordre EMO/229/2014, de 17 de juliol, de creació i modificació de fitxers que contenen dades de caràcter personal en l'àmbit del Departament d'Empresa d'Ocupació i del Servei Públic d'Ocupació de Catalunya, amb la finalitat de gestionar els expedients de subvencions i ajuts del Servei Públic d'Ocupació de Catalunya.
Adreça electrònica: [EMAIL] davant la qual podeu exercir els drets d'accés, rectificació, supressió, oposició, dret a l'oblit, dret a la limitació del tractament i dret a la portabilitat de les dades.
En tot el que no preveuen expressament aquestes bases, són d'aplicació els preceptes continguts al capítol IX del Text refós de Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 39/2015, d'1 d'octubre, del procediment administratiu comú de les administracions públiques, i la Llei 40/2015, d'1 d'octubre, de règim jurídic del sector públic, així com el que disposa la Llei de pressupostos de la Generalitat de Catalunya del present exercici, o altra normativa comunitària, estatal i autonòmica que pugui ser d'aplicació.
En tot allò relacionat amb el desenvolupament de la formació, és d'aplicació la normativa reguladora del sistema de formació professional per a l'ocupació en l'àmbit laboral, tant en l'àmbit estatal com l'autonòmic, i la normativa que regula tots els aspectes relatius als certificats de professionalitat.
Són igualment d'aplicació les guies desenvolupades pel Servei Públic d'Ocupació de Catalunya destinades a les entitats que desenvolupen accions formatives.
PRINCIPIS ÈTICS I REGLES DE CONDUCTA ALS QUALS LES ENTITATS BENEFICIÀRIES DE SUBVENCIONS O AJUTS HAN D'ADEQUAR LA SEVA ACTIVITAT, I EFECTES D'UN EVENTUAL INCOMPLIMENT D'AQUESTS PRINCIPIS
En particular, les entitats beneficiàries de subvencions o ajuts públics assumeixen les obligacions següents:
e) Complir l'obligació de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en el supòsits establerts en l'apartat quart de l'article 3 de la Llei de transparència.
Procediment de concurrència en el Programa de Formació en Àrees Prioritàries (FOAP):
Distribució del pressupost i procediment per als atorgaments en el programa de Formació d'Oferta en Àrees Prioritàries (FOAP)
Per a les convocatòries d'aquest programa que vagin dirigides a tot el territori de Catalunya i a totes o gran part de les famílies professionals, la distribució del pressupost i el procés d'atorgament necessàriament han d'incorporar uns criteris que permetin obtenir una oferta formativa equilibrada territorialment, diversa quant a les àrees formatives i amb un estàndard de qualitat.
De l'import màxim convocat es farà una reserva per dur a terme la concurrència competitiva entre les sol·licituds d'especialitats adreçades a persones amb discapacitat (especialitats amb codi DCP) a nivell de les demarcacions territorials de Catalunya.
La distribució d'aquesta reserva entre les demarcacions serà proporcional a l'atur registrat, amb un factor de correcció territorial atenent a l'índex sintètic comarcal elaborat per l'Observatori d'Empresa i Ocupació.
Si la convocatòria no estableix l'import o el percentatge d'aquesta reserva per a DCP, s'aplicarà el 3% de l'import total convocat.
Amb el pressupost restant, es procedirà a una distribució de reserves inicials entre les diferents unitats territorials, a fi de garantir una assignació pressupostària equilibrada territorialment i descentralitzada.
Aquesta distribució serà proporcional a l'atur registrat en cadascuna de les unitats territorials -segons mitjana anual de l'any anterior a la convocatòria-, amb una correcció atenent a l'índex sintètic comarcal.
Les unitats territorials en què s'organitza la distribució de les accions formatives, i que es detallaran en cada convocatòria, són comarques —o agrupacions de comarques— que tenen una dimensió suficient per garantir una oferta formativa mínimament diversificada i completa.
En els casos d'unitats territorials compostes per més d'una comarca, la seva agrupació es farà seguint fonamentalment criteris de proximitat i accessibilitat.
Cada unitat territorial tindrà definides prèviament les especialitats que s'hi poden sol·licitar i la seva priorització.
Només es podran sol·licitar accions formatives en les especialitats que hagin estat prioritzades en cada unitat territorial.
Amb el pressupost resultant en cada unitat territorial es faran, alhora, 4 reserves pressupostàries corresponents als blocs següents i per aquest ordre:
- Bloc ADG: 10% del pressupost per a l'assignació d'especialitats prioritzades de la família ADG (Administració i Gestió) amb exclusió de les especialitats dedicades totalment a la formació en idiomes que tenen un bloc apart.
- Bloc IFC: 10% del pressupost per a l'assignació d'especialitats prioritzades de la família IFC (Informàtica i Comunicacions).
- Bloc idiomes: 10% del pressupost per a l'assignació d'especialitats totalment dedicades a la formació en idiomes.
- Bloc "Resta d'especialitats": 70% del pressupost restant per a la resta d'especialitats prioritzades.
Les convocatòries podran establir, en funció de les necessitats sectorials i territorials, altres percentatges del pressupost total assignats per a cadascun d'aquests blocs.
Amb el pressupost distribuït en les reserves inicials definides, s'iniciarà el procediment de concurrència d'acord amb les fases i consideracions que es descriuen a continuació:
Procediment i fases de la concurrència
0.Fase de valoració d'accions formatives sol·licitades relacionades amb especialitats pendents d'alta al Registre d'entitats de formació, i considerades prioritàries en la corresponent convocatòria.
1.Fase primera: concurrència per àrea formativa i unitat territorial.
2.Fase segona: concurrència per bloc i unitat territorial.
3.Fase tercera: concurrència per bloc transversal i unitat territorial.
4.Fase quarta: concurrència per unitat territorial.
5.Fase cinquena: concurrència per demarcació territorial.
6.Fase sisena: concurrència per a Catalunya.
Fase de valoració d'accions formatives sol·licitades, relacionades amb especialitats pendents d'alta al Registre d'entitats de formació, i considerades prioritàries en la corresponent convocatòria.
La finalitat d'aquesta fase del procés és permetre realitzar atorgaments d'especialitats considerades d'alta prioritat amb 20 punts o més, en el territori concret on es presenten, per a les quals no hi hagi cap centre ja inscrit/acreditat que presenti sol·licitud, cosa que comportaria la impossibilitat de cobrir la necessitat formativa.
La convocatòria podrà modificar aquesta puntuació considerada com a alta prioritat.
Se seleccionaran quines accions formatives sol·licitades —d'entitats que a la data que determini la convocatòria no estiguin d'alta en el corresponent Registre de centres i entitats de formació professional per a l'ocupació per a l'especialitat que sol·licita— podran participar en la concurrència.
La selecció consistirà en el següent: una vegada feta la valoració de totes les sol·licituds es comprovarà, per a cada comarca i especialitat, si hi ha accions formatives sol·licitades per part d'entitats que constin donades d'alta en el corresponent Registre d'entitats de formació i obtinguin una puntuació igual o superior als 75 punts.
Si és així, no es prendran en consideració les sol·licituds d'accions formatives relacionades amb aquestes especialitats pendents d'alta al Registre en la unitat territorial des de la fase 1.
En cas contrari sí que es tindran en compte aquestes sol·licituds, sempre que es compleixin els requisits per obtenir la subvenció.
Les sol·licituds de subvencions per a la formació que no hagin estat seleccionades segons el que preveu aquest apartat restaran desestimades en aquesta fase, sens detriment que el procés de sol·licitud d'inscripció o acreditació del centre en l'especialitat es mantindrà vigent, i sens perjudici que en la fase 4 de la concurrència competitiva puguin obtenir atorgament, amb els romanents de la unitat territorial.
En les convocatòries on no es prevegi la participació d'entitats que es trobin en procés d'alta en el Registre d'entitats de formació, aquesta fase 0 no tindrà lloc, atès que totes les entitats sol·licitants ja estaran d'alta en el Registre per a les especialitats sol·licitades.
Fase primera: concurrència per àrea formativa i unitat territorial
Totes les àrees formatives que tinguin alguna sol·licitud amb una puntuació mínima de 65 punts — d'acord amb els criteris de valoració establerts en aquesta Ordre — tindran un pressupost de reserva inicial.
A aquests efectes, el bloc d'idiomes es considerarà com a una única àrea formativa.
A cadascuna d'aquestes àrees formatives se li determinarà una prioritat, calculada en base a la puntuació mitjana de totes les especialitats sol·licitades dins d'aquesta àrea.
Per a cadascun dels quatre blocs definits el punt anterior sobre distribució del pressupost, es determinarà la proporció de prioritat que aquesta àrea representa respecte del total de prioritats d'àrees sol·licitades en el bloc, i aquesta proporció determinarà el pressupost del bloc a destinar a cada àrea formativa.
A continuació, s'ordenaran les accions formatives sol·licitades per puntuació per procedir al seu atorgament d'acord amb el pressupost disponible.
Únicament podran tenir atorgament en aquesta fase les accions sol·licitades que obtinguin una puntuació mínima de 65 punts.
En cas d'empat en la puntuació entre dues accions formatives d'una mateixa entitat, s'atorgarà en funció de l'ordre de preferència que hagi indicat la pròpia entitat.
Per tant, l'ordre de prioritat que les entitats expressen en la sol·licitud serà determinant per a totes aquelles que puguin ser atorgades consecutivament.
En cas d'empat de la puntuació entre dues accions formatives d'entitats diferents s'atorgaran per ordre, en funció dels resultats dels criteris següents: l'experiència prèvia en la impartició de l'especialitat, els resultats d'inserció, i la puntuació en la valoració de l'alumnat.
Si encara fos possible atorgar una acció formativa més, una vegada fet l'atorgament a l'entitat beneficiada per aquest desempat, es procedirà a atorgar una acció formativa a l'entitat que hagi obtingut la segona posició segons els criteris esmentats anteriorment; i així successivament amb entitats amb les que hagin empatat.
A les accions formatives d'entitats que no han realitzat accions formatives subvencionades de les convocatòries de "Formació d'Oferta en Àrees Prioritàries" en el període dels tres anys anteriors a la convocatòria a què es presenten, se'ls aplicarà el valor d'inserció i la puntuació de la valoració de l'alumnat mitjà de totes les entitats en la família en qüestió.
Amb l'objectiu d'obtenir una oferta diversificada, es determinarà quina és l'acció formativa millor puntuada en cada àrea formativa i bloc.
Aquesta puntuació servirà de base per definir la "puntuació d'atorgament per àrea i unitat territorial", que serà el resultat de reduir en un 15% la puntuació més alta (la puntuació del primer atorgament).
Quan a l'hora d'atorgar una acció formativa s'hagi superat la reserva pressupostària inicial per àrea formativa i unitat territorial, s'atorgarà l'acció formativa per ordre de puntuació, però d'una àrea formativa que no hagi superat aquesta reserva.
En cas que el pressupost disponible cobreixi un 66% o més de l'acció formativa a atorgar, es permetrà superar aquesta reserva.
Els romanents de pressupost sense assignar que es produeixin en aquesta fase passaran a la fase segona.
Fase segona: concurrència per blocs i unitat territorial
Com a conseqüència del procés anterior es generaran uns romanents de pressupost per a cada bloc.
Les accions formatives sol·licitades no atorgades de cada bloc s'ordenaran per puntuació i es procedirà a l'atorgament, amb independència de la seva àrea formativa.
La puntuació del primer atorgament en la segona fase a nivell de bloc servirà de base per definir la "puntuació d'atorgament per bloc i unitat territorial", que serà el resultat de reduir en un 10% la puntuació més alta (la puntuació del primer atorgament de la segona fase).
Quan en algun bloc d'una unitat territorial no s'hagi donat cap atorgament perquè el pressupost és insuficient per a la primera acció formativa, es calcularà si el pressupost disponible cobreix el 66% o més de l'acció formativa.
Si és així es procedirà a l'atorgament.
Fase tercera: concurrència per bloc transversal i unitat territorial
Si encara hi hagués romanents en els blocs corresponents a ADG, IFC i idiomes, i sota la reserva inicial del percentatge establert en la corresponent convocatòria del pressupost de la unitat territorial, es procedirà a atorgar les accions formatives amb major puntuació, sense tenir en compte la seva separació en blocs.
La puntuació del primer atorgament en la fase tercera a nivell de bloc transversal servirà de base per definir la "puntuació d'atorgament per bloc transversal i unitat territorial", que serà el resultat de reduir en un 10% la puntuació més alta (la puntuació del primer atorgament de la tercera fase).
Els romanents de pressupost sense assignar que es produeixin en aquesta fase passaran a la fase quarta.
Fase quarta: concurrència per unitat territorial
Si encara hi hagués romanents en la unitat territorial, es procedirà a atorgar en cadascuna les accions formatives amb major puntuació, sense tenir en compte la separació entre blocs.
En cas que després d'aquest procés encara hi hagués romanents en la unitat territorial, a continuació es tindran en compte les sol·licituds que hagin estat descartades en la fase 0, de valoració d'accions formatives sol·licitades relacionades amb especialitats pendents d'alta al registre i estiguin prioritzades en la unitat territorial, amb 20 punts com a mínim (o els punts que estableixi la corresponent convocatòria).
Es procedirà a atorgar-les per ordre de puntuació.
S'entendrà que una acció formativa es pot atorgar si el pressupost disponible cobreix més d'un 50% de l'acció a atorgar.
Aquesta distribució s'iniciarà, i progressarà de forma decreixent, per les unitats territorials on el romanent sigui percentualment superior sobre el total del pressupost inicial de la unitat territorial.
Fase cinquena: concurrència per demarcació territorial
Si encara hi hagués romanents a nivell d'unitat territorial, aquests es destinaran a un atorgament a nivell de demarcació territorial.
En aquest cas, s'atorgaran les accions formatives amb major puntuació de la demarcació territorial fins que s'esgoti el pressupost, independentment de la unitat territorial.
Les unitats territorials que generin romanents, i que estiguin compostes per comarques de diverses demarcacions, faran una aportació dels romanents a la demarcació de forma proporcional a l'atur registrat que correspon a cadascuna.
Fase sisena: concurrència a Catalunya
Si hi hagués romanents a nivell de demarcació, aquests es destinaran a un atorgament a nivell de tota Catalunya.
En aquest cas, s'atorgaran les accions formatives amb major puntuació del conjunt de Catalunya, fins que s'esgoti el pressupost, independentment de la demarcació.
El procediment previst per als casos d'empat serà aplicable a qualsevol altre nivell de distribució de pressupost.
En tot cas, com a conseqüència de l'assignació d'accions formatives en les diferents fases de la concurrència, cap entitat podrà tenir un atorgament que superi la quantia màxima establerta per la convocatòria.
A més, les convocatòries podran establir limitacions o topalls per als atorgaments de determinades especialitats formatives, quan la necessitat formativa estigui sobradament coberta o hi hagi d'altres motius que ho aconsellin.
Igualment, les corresponents convocatòries podran modificar els percentatges establerts en aquest Annex 3 per a la determinació de les "Puntuacions d'Atorgament" descrites a les fases primera, segona i tercera, i per a les especialitats adaptades a persones amb discapacitat.
III Especialitats adaptades a persones amb discapacitat
En relació a les especialitats DCP també serà d'aplicació la fase de valoració d'accions formatives sol·licitades relacionades amb especialitats pendents d'alta al Registre d'entitats de formació.
A més, el procés d'atorgament també tindrà en compte el criteri de "puntuació d'atorgament", en els mateixos termes generals que s'han exposat per a la resta d'especialitats, tot mantenint els topalls i quantia màxima que s'estableixin, però en aquest cas sense tenir en compte cap pressupost inicial associat a àrea formativa.
La "puntuació d'atorgament" es determinarà tan sols a nivell de demarcació i serà el resultat de reduir en un 15%, o el percentatge que determini la convocatòria, la puntuació més alta (la puntuació del primer atorgament).
Els imports diferencials entre els atorgaments que es poden dur a terme en una demarcació i el pressupost disponible es consideraran romanents.
Aquests romanents s'atorgaran posteriorment entre aquestes especialitats, a nivell de tota Catalunya, amb els mateixos criteris i fins a esgotar el pressupost inicialment disponible.
Si alguna demarcació, donat el procés de concurrència previst pels DCP, no obté cap atorgament perquè el pressupost de la primera acció supera el pressupost disponible; es considerarà que l'acció es pot atorgar si el pressupost disponible cobreix més d'un 66% de l'acció a atorgar.
El pressupost addicional necessari s'agafarà de les demarcacions on les sol·licituds no arribin al pressupost disponible si n'hi ha, o —en cas que això no pugui ser— de la demarcació de Barcelona.
IV Especialitats de formació complementària optativa transversal
D'acord amb les fases de la concurrència competitiva a cada entitat se li atorgarà una acció de formació complementària optativa transversal amb el primer atorgament de formació professionalitzadora (itinerari de certificat de professionalitat o especialitat d'ús general) que li correspongui per centre de formació.
Seguint amb el procediment de concurrència, a mesura que es continuï atorgant accions de formació professionalitzadora, s'adjudicaran les de formació complementària optativa transversal amb la proporció màxima d'una acció complementària optativa transversal per cada 3 professionalitzadores atorgades corresponents a cada centre de formació, fins a exhaurir el pressupost reservat.
El romanent que es pugui generar a nivell de unitat territorial seguirà el procediment que s'estableix a la concurrència i, si finalment no s'ha esgotat, es reassignarà per atorgar altres accions de formació professionalitzadora, si és el cas.
V Especialitats en modalitat teleformació
Les accions de teleformació es puntuaran d'acord amb els barems que estableixi la convocatòria i participaran en totes les fases del procés de concurrència fins a exhaurir el pressupost reservat.
En cas de no exhaurir aquest pressupost es reassignarà per atorgar altres accions de formació professionalitzadora.